Φώτης Σχοινάς 


Δρ. φιλοσοφίας 


Ἡ παρακμή τῆς Ἀθηναϊκῆς Δημοκρατίας 


καί η εὐθύνη τῶν πολιτῶν της 


ὁ κατωτέρω κείµενο εἶναι µία σύ- 

ντοµη σπουδή καί κριτική στή 

Δημοκρατία: καί κυρίως στήν 
ἄκρατη, ριζοσπαστική, Ἀθηναϊκή Δημο- 
κρατία µετά τίς μεταρρυθμίσεις τοῦ Ἐφι- 
άλτη. Πρόθεσή µας εἶναι νά καταδείξουµε 
τήν εὐθύνη τῶν πολιτῶν καί ὄχι µόνο τῶν 
ἡγετῶν τῆς Ἀθηναϊκῆς Δημοκρατίας γιά 
τήν πτώση καί τήν παρακµή της. Ἡ δηµο- 
κρατία εἶναι τό πολίτευμα τῆς εὐθύνης, 
ἀτομικῆς καί συλλογικῆς. Τιά τήν εὔρυθ- 
µη λειτουργία της εὐθύνονται ὄχι µόνο οἱ 
ἡγέτες, ἀλλά καί ὁ λαός, οἱ πολῖτες. Προ- 
ὑπόθεση σίπο αια ποπ τῆς δημοκρατίας 
εἶναι ὄχι µόνο ἡ ἐνεργός, ἀλλά καί ἡ νη- 
φάλια, ἡ νουνεχής, ἡ ἔμφρων συμμετοχή 
τῶν πολιτῶν στά δημοκρατικά δρώμενα. 
Ὁιτιδήποτε ὑπερβαίνει τή λογική καί τό 
µέτρο ἐκ µέρους τῶν πολιτῶν μπορεῖ νά 
ὁδηγήσει σε καταστροφή τό εὐπαθές πο- 
λίτευµα τῆς δημοκρατίας. 

Ἰό γενικῶς ἐπικρατοῦν πνεῦμα μιᾶς 
κοινωνίας, αὐτό πού ὀνομάζει ὁ Μάξ Ρέ- 
µπερ, «νοµολογική γνώση» μιᾶς κοινω- 
νίας (πού καθορίζει στά ἐπιμέρους ἄτο- 
μα τί εἶναι καλό καί τί κακό, τί εἶναι ἐπι- 
τρεπτό καί τί ἀνεπίτρεπτο, τί εἶναι νόμιμο 

καί τί ἀθέμιτο), τό διαμορφώνει ἡ κοινω- 
νία στὀ σύνολό της καί σχετικῶς µικρό- 
τερη συμμετοχή ἔχουν στή διαμόρφωσή 
του οἱ ἐκλεγμένοι πολιτικοί (βεβαίως ση- 
µαντική εἶναι καί ἡ συμβολή τῶν Μ.Μ.Ε., 
ἀλλά καί αὐτά, καθορίζουν βεβαίως, ἀλλά 
καί καθορίζονται ἀπό τήν κοινή γνώµη 
τῆς κοινωνίας). Βεβαίως ἔχει λεχθεῖ ἀπό 
τόν Ἰσοκράτη ὅτι τό ἦθος τῶν ἀρχόντων 
διαμορφώνει τό ἦθος τῶν ἀρχομένων, 
ἀλλά σέ µία δημοκρατική καί «ἀνοικτή» 
κοινωνία ἰσχύει ἐξίσου καί τό ἀντίστρο- 
φο, ὅτι τό ἦθος τῶν ἀρχομένων διαµορ- 
φώνει τό ἦθος τῶν ἀρχόντων. Στήν οὐσί- 
α πρόκειται γιά δυναμική ἀλληλεπίδρα- 
ση καί ἀλληλεπενέργεια. Μάλιστα τολμῶ 
νά πῶ ὅτι περισσότερο εὐθυγραμμίζονται 
οἱ πολιτικοί πρὀς τό γενικώτερο πνεῦμα 
τοῦ λαοῦ, παρά ὅτι ὁ λαός εὐθυγραμμίζε- 
ται πρὀς τό γενικώτερο πνεῦμα τῶν πο- 
λιτικῶν. Τοὐλάχιστον τοῦτο ἰσχυρίζεται 
ὁ Γύλιππος, ὁ Λακεδαιμόνιος στρατηγός, 
στόν λόγο του µετά τή συντριπτική ἧττα 
τῶν Ἀθηναίων στή Σικελία καί τήν ἄνευ 
ὅρων παράδοσή τους στούς Συρακουσί- 
ους, ἀντικρούοντας τήν ἐπιχειρηματολο- 
γία τοῦ Συρακοσίου Νικολάου ὅτι πρέπει 

νά δείξουν φιλανθρωπία στούς Ἀθηναί- 
ους, ἐπειδή παρεσύρθησαν ἀπό τόν Άλκι- 
βιάδη: «Ἀλλ) εὑρήσομεν τούς συμβούλους 
κατά τό πλεῖστον στοχαζοµένους τῆς τῶν 
ἀκουόντων βουλήσεως, ὥσθ” ὁ χειροτονῶν 
τῷ ῥήτορι λόγον οἰκεῖον ὑποβάλλει τῆς 
ἑαυτοῦ προαιρέσεως. οὐ γάρ ὁ λέγων κύ- 
ριος τοῦ πλήθους, ἀλλ᾽ ὁ δῆμος ἐθίζει τόν 
ῥήτορα τά βέλτιστα λέγειν χρηστά βου- 
λευόμενος».' Μετάφραση (φιλολογικῆς 
ὁμάδας τοῦ Κάκτου): 

Διαπιστώνουμε, ὅμως, ὅτι τίς περισσότε- 

ρες φορές οἱ εἰσηγητές ἐκφράζουν τή θέ- 

ληση τῶν ἀκροατῶν, ἔτσι ὥστε ὁ ψηφο- 
φόρος νά ὑποβάλλει στόν ρήτορα τάλό- 
για πού ταιριάζουν µέ τίς δικές του ἐπι- 
θυµίες. Διότι ὁ ὁμιλητής δέν εἶναι κύριος 
τοῦ πλήθους, ἀλλά ὁ λαός συνηθίζει τόν 
ρήτορα νά προτείνει τό καλύτερο, µέ τό 
νά υἱοθετεῖ τά σωστά. 
Ἡ µετοχή βουλευόμενος εἶναι ὑποθετική 
µετοχή. Ἀπαραίτητη λοιπόν προὐπόθε- 
ση γιά νά προτείνει καί νά λέγει τά βέλ- 
τιστα ὁ ρήτωρ εἶναι ὁ λαός νά βουλεύεται 
(Ξνά σκέπτεται) χρηστά, διότι ὁ λαός κα- 
τευθύνει τόν ρήτορα καί ὄχι τό ἀντίθετο. 
Σημειωτέον ὅτι ὁ “ρήτωρ” εἶναι ὁ πολιτι- 
κὀς ἡγέτης στήν πολιτική ὁρολογία τῆς 
ἀρχαιότητος. 

Ἀκόμη καί στήν ἔσω φιλοσοφία κυρι- 
αρχεῖ ἡ ἀντίληψη ὅτι ὁ Θεός ἐγκαθιστᾶ 
ἄρχοντες ἀναλόγως τοῦ ποιοῦ τῶν πο- 
λιτῶν. Ἂν οἱ πολῖτες εἶναι χρηστοί ἔχουν 
χρηστούς ἄρχοντες, ἄν οἱ πολῖτες εἶναι 
φαῦλοι ἔχουν φαύλους ἄρχοντες. Ὁ ἅγιος 
Ἀναστάσιος ὁ Σιναΐτης λέγει ὅτι οἱ «ἄξι- 
οι ἄρχοντες προωθοῦνται στίς πόλεις πού 
τούς ἀξίζουν, ἐνῶ οἱ ἀνάξιοι, μέ παρα- 





}Διοδώρου Σικελιώτου, Βιβλιοθήκη Ἱστορική, Βἰ- 
βλος ρισκεδαικάτη 31,2-3, ἐκδ. Κάκτος, τόμος 
ἕνατος, Ἀθήνα 1992, σελ. 100. 

χώρηση, ἤ ἐπιθυμία τοῦ Θεοῦ, προχειρί- 
ζονται στούς ἀνάξιους πολίτες». Καί συ- 
µπεραίνει: «ΤΙ᾽ αὐτό, ἄν δεῖς κάποιον ἀνά- 
ξιο καὶ πονηρό ἄρχοντα ἤ ἐπίσκοπο, µή 
ἀπορήσεις, καί µή συκοφαντεῖς τό Θεό 
ἀλλά μᾶλλον πίστευε, ὅτι παραδοθήκαµε 
σέ τέτοιους τυράννους, πού καί ἡ κακία 
τους δέν εἶναι ἀνάλογη µέ τό κακό ποὺ 
μᾶς ἀξίζει»’. Ὥστε ὁ Θεός προωθεῖ ἄρχο- 
ντες, ἀνάλογα µέ τήν ποιότητα τῶν πο- 
λιτῶν. Στούς καλούς πολῖτες προωθεῖ κα- 
λούς ἄρχοντες καί στούς κακούς παραχω- 
ρεῖ (ἀνέχεται) κακούς ἄρχοντες». Προ- 
σέτι καί ὁ ἅγιος Νικόλαος ὁ Καβάσιλας 
διατυπώνει τήν γνώμη ὅτι «δίδωσιν (ἐνν. 
ὁ Θεός) ἄρχοντα τοῖς πονηροῖς κατά τάς 
καρδίας αὐτῶν»'. Μετάφραση (Παναγιώ- 
τη Νέλλα): «δίνει ὁ Θεός στούς πονηρούς 
ἄρχοντα σύμφωνα µέ τήν ἐπιθυμία τους». 

Βέβαια θά μποροῦσε νά ἀντιτείνει κά- 
ποιος ὅτι σύµφωνα µέ τόν Ἀπ. Παὔλο ἡ 
ἐξουσία, ἡ κάθε ἐξουσία, εἶναι ἀπό τόν 
Θεό ἐγκαθιδρυμένη: «αἱ δέ οὖσαι ἐξουσί- 
αι ὑπό τοῦ Θεοῦ τεταγµέναι εἰσίν» (Ῥωμ. 
ΙΥ΄1). Ὅμως ἐδῶ, σύμφωνα µέ τή Πατε- 
ρική ἑρμηνεία, ἐννοεῖται ὅτι ἀπό τόν Θε- 
ὁ εἶναι ἐγκαθιδρυμένος ὁ ἀπρόσωπος θε- 
σµός τῆς ἐξουσίας καί ὄχι οἱ κατέχοντες 
τήν ἐξουσία, δηλαδή οἱ ἄρχοντες. Κατά τό 
Πατερικόν λόγιον «Οὐ γάρ εἶπε οὐκ ἔστιν 
ἄρχων καί ἐξουσιαστής, ἀλλ᾽ εἶπεν οὐκ 
ἔστι ἐξουσία εἰ µή ὑπό Θεοῦ»." 

Ἀκόμη ὁ Μέγας Βασίλειος ἀποφαίνε- 





2Ν.Θ. Μπουγάτσου, Ἡ πολιτική ζωή καί σκέψη 
τῶν Ἑλλήνων πατέρων, ἐκδ. Μήνυμα, Ἀθήνα 
1986, σελ. 51. 

ΣΝικολάου Καβάσιλα, Θεομήτωρ, Λόγος εἰς τόν 
Εὐαγγελισμόν 9, κείµενο-εἰσαγωγή-μετάφρα- 
ση-σχόλια Παναγιώτη Ἰέλλα, ἐκδ. Ἀποστο- 
λικῆς Διακονίας, Ἀθῆναι 1974, σελ. 156. 

3ΡΒλ. ΘΗΕ, τόμος 1055 λῆμμα Πολιτεία. 

ται ὅτι «πολλάκις ἀκρισία δήµου τόν χείρι- 
στον εἰς ἀρχήν προεστήσατο»». Ἡ ἀκρισία 
τοῦ λαοῦ πολλές φορές ἐγκαθιστᾶ στήν 
ἐξουσία τόν χειρότερο. Μάλιστα ὁ Μέ- 
γας Βασίλειος λίγο πιό κάτω, σχολιάζο- 
ντας τήν διά κλήρου ἀνάδειξη στά ἀξιώ- 
µατα τοῦ Ἀθηναϊκοῦ πολιτεύματος, λέ- 
γει «ἄλογοι αἱ συντυχίαι τῶν κλήρων ἐπί 
τόν πάντων ἔσχατον πολλάκις τό κράτος 
φέρουσαι»ό. Οἱ συμπτώσεις τῶν κλήρων 
εἶναι ἄλογες/ἐξωλογικές καί δίδουν τήν 
ἐξουσία στόν τελευταῖο ὅλων. Ἡ ἔλλειψη 
λοιπόν κρίσεως, ἡ ἀπερισκεψία τοῦ δή- 
µου, ἀλλά καί ἡ κλήρωση πολλές φορές 
τούς χειρότερους ἀνέδειξαν στήν ἐξουσία. 
Τά ἱστορικά παραδείγματα συλλογικῆς 
ἀκρισίας µέ ὀλέθρια ἀποτελέσματα εἶναι 
πάμπολλα. Θά ἀναφερθῶ στήν περίπτω- 
ση τῆς Κκλασσικῆς, δημοκρατικῆς Ἀθή- 
νας. Ὁ Ἀθηναϊκός δῆμος ἀπεφάσισε ἐλευ- 
θέρως καί οἰκειοθελῶς τήν καταστροφι- 
κή γι᾿ αὐτόν Σικελική ἐκστρατεία. «Έρως 
ἐνέπεσε τοῖς πᾶσι ὁμοίως ἐκπλεῦσαι... ὥστε 
διά τήν ἄγαν τῶν πλειόνων ἐπιθυμίαν, εἴ 
τῳ ἄρα καί µή ἤρεσκε, δεδιώς µή ἀντιχει- 
ροτονῶν κακόνους δόζειεν εἶναι τῇ πόλει 
ἡσυχίαν ἦγεν»᾽ γράφει ὁ Θουκυδίδης. Με- 
τάφραση (Ἐλευθερίου Βενιζέλου): 
Καὶ πάντες ἀνεξαιρέτως κατελήφθη- 
σαν ἀπό ζωηροτάτην ἐπιθυμίαν νά µε- 
τάσχουν τῆς ἐκστρατείας... οὕτως ὥστε, 
ἕνεκα τοῦ γενικοῦ ἐνθουσιασμοῦ, οἱ τυ- 
χόν διαφωνοῦντες, φοβούμενοι μήπως 
καταψηφίζοντες θεωρηθοῦν κακοί πα- 
τριῶται, ἐσιώπων ὃ 





ΞΜ. Βασιλείου, Εἰς Ἐξαήμερον, Ὁμιλία 8, Ρ.α. 
29, 173Α. 


6Μ. Βασιλείου, ό.π., 173Α. 
”Θουκυδίδου Ἱστορίαι, βιβλίο ΣΤ’, 24. 


ἑΘουκυδίδου Ἱστορίαι, μετάφρασις Ἐ.Κ. Βενι- 
ζέλου, ἐκδ. Ἑστίας, Ἀθῆναι χ.χ., σελ. 313. 

Ἡ ἀμνήστευση τοῦ λαοῦ ἀπό τίς ἆπα- 
ραµείωτες εὐθύνες του γιά τήν ὁμαλή λει- 
τουργία τοῦ δημοκρατικοῦ πολιτεύματος, 
ἡ κολακεία καί ἡ ἄκριτη καί ἄμετρη ἵκανο- 
ποίηση τῶν ὁποιοδήποτε ὑπερβολῶν του 
ὁδηγεῖ στήν ἀπορρύθμιση τῆς δηµοκρατί- 
ας. Αὐτό ἀποτελεῖ τήν πικρή, ἀλλά πολύ- 
τιµη ἐμπειρία ἀπό τήν τραγική μοῖρα τῆς 
Ἀθηναϊκῆς Δημοκρατίας. Ὅσο προΐστατο 
αὐτῆς ὁ Περικλῆς λειτουργοῦσε ὁμαλά.Ὁ 
Θουκυδίδης λέγει γιά τόν Περικλῆ: «αἴτι- 
ον ὃ᾽ ἦν ὅτι ἐκεῖνος µέν δυνατός ὤν τῷ τε 
ἀξιώματι καί τῇ γνώμῃ, χρήµάτων τε δια- 
φανῶς ἀδωρότατος γενόμενος, κατεῖχε τό 
πλῆθος ἐλευθέρως καί οὐκ ἤγετο μᾶλλον 
ὑπ᾽ αὐτοῦ ἤ αὐτός ἦγε, διά τό µή κτώµενος 
ἐξ οὐ προσηκόντων τήν δύναμιν πρός ἡδο- 
νήν τι λέγειν, ἀλλ᾽ ἔχων ἐπ᾽ ἀξιώσει καί 
πρός ὀργήν τι ἀντιπεῖν»”: 

Αἰτία τούτου ἦτον ὅτι ὁ Περικλῆς, ἔχων 

µεγάλην ἐπιρροήν, πηγάζουσαν ἀπό τήν 

πρὸς αὐτόν κοινήν ἐκτίμησιν καὶ τήν 
προσωπικήν του ἱκανότητα, καί πασι- 
φανῶς ἀναδειχθείς εἰς ὕψιστον βαθµόν 
ἀνώτερος χρημάτων, συνεκράτει τόν λα- 
ὀν, μολονότι σεβόμενος τάς ἐλευθερίας 
του, καί αὐτός μᾶλλον ὡδήγει αὐτόν πα- 
ρά ὡδηγεῖτο ἀπό αὐτόν. Καθόσον µή ἐπι- 
διώκων ν᾿ ἀποκτήσῃ ἐπιρροήν δι᾽ ἀθεμί- 
των µέσων, δέν ὠμίλει πρός κολακείαν, 
ἀλλά στηριζόμενος εἰς τήν κοινήν πρός 
αὐτόν ἐκτίμῆσιν, ἠδύνατο ν᾿ ἀντιταχθῇ 
κατ᾽ αὐτῶν, προκαλῶν ἐν ἀνάγκῃ καί 
τήν ὀργήν των.” 
Οἱ µετά ἀπό αὐτόν πολιτικοί ἡγέτες κολά- 
κευαν τόν δῆμο ὁδηγώντας τον στήν κα- 
ταστροφή. Τράφει ὁ Θουκυδίδης (µετά- 
φραση Ἐλευθερίου Βενιζέλου): 





"Θουκυδίδου Ἱστορίαι, Βιβλίο Β’, 65, 8-10. 


1 Θουκυδίδου Ἱστορίαι, µετάφρασις Ἐ.Κ. Βενιζέ- 
λου, Ἑστία, Ἀθῆναι, χ.χ, σελ. 111. 


Ἡ παρακμή τῆς Ἀθηναϊκῆς Δημοκρατίας καί ἡ εὐθύνη τῶν πολιτῶν τής 





Ἐνῷ οἱ διάδοχοί του, ὄντες μᾶλλον ἴσοι 
ὁ εἷς πρός τόν ἄλλον, ἐπιδιώκοντες ὅμως 
ἕκαστος νάἁ γίνῃ πρῶτος, ἦσαν ἔτοιμοι 
καί αὐτήν τήν κατεύθυνσιν τῶν δηµο- 
σίων ὑποθέσεων νά θυσιάζουν εἰς τάς 
ἑκάστοτε ὀρέξεις τοῦ πλήθους. Τοιαύ- 
τη ὅμως ἀδυναμία, ὅπως εἶναι ἑπόμε- 
νον, προκειµένου περί πόλεως μεγάλης 
καί ἀσκούσης ἡγεμονίαν, ὡδήγησε καί 
εἰς ἄλλα πολλά σφάλματα καί εἰς τήν Σι- 
κελικήν ἐκστρατείαν, τῆς ὁποίας ἡ ἀπο- 
τυχία ὠφείλετο ὄχι τόσον εἰς κακόν ὑπο- 
λογισµόν, λαμβανομένης ὑπ᾿ ὄψιν τῆς 
δυνάµεως τοῦ ἐχθροῦ, ὅσον εἰς τό ὅτι 
οἱ ὑπεύθυνοι διά τήν ἐκστρατείαν, µετά 
τήν ἀποστολήν της, δέν εἶχαν ὑπ᾿ ὄψιν 
τό συμφέρον της, ἀλλά κατεγίνοντο νά 
διαβάλλουν οἱ μέν τούς δέ, διά νά ἐπιτύ- 
χουν τήν λαϊκήν ἡγεσίαν, καί ὡς ἐκ τού- 
του ὄχι µόνον ἔγιναν αἰτία τῆς χαλαρώ- 
σεως τῶν στρατιωτικών ἐπιχειρήσεων, 
ἀλλά καί διά πρώτην φοράν ἀνεφύησαν 
εἰς τήν πόλιν ἐσωτερικαί διχόνοιαι. Ἐν 
τούτοις οἱ Ἀθηναῖοι, µετά τήν ἀπώλειαν 
τοῦ στρατοῦ των καί τοῦ µεγαλητέρου 
µέρους τοῦ στόλου των εἰς τήν Σικελίαν, 
καί ἐνῷ οἱ ἐμφύλιοι σπαραγμοί ἐλυμαί- 
νοντο ἤδη τήν πόλιν, κατώρθωσαν ὅμως 
ν᾿ ἀνθέξουν ἐπί δέκα ἔτη, ὄχι µόνον κατά 
τῶν ἀρχικῶν ἐχθρῶν, ἀλλά καί κατά τῶν 
ἐκ Σικελίας, ὅσοι ἡνώθησαν µέ αὐτούς, 
ἀκόμη δέ καί κατά τῶν περισσοτέρων 
συμμάχων των, οἱ ὁποῖοι εἶχαν ἐπανα- 
στατήσει, βραδύτερον δέ καί κατ᾽ αὐτοῦ 
τοῦ Κύρου, υἱοῦ τοῦ Βασιλέως, ὁ ὁποῖος 
ἡνώθη µέ τούς Πελοποννησίους καί πα- 
ρεῖχεν εἰς αὐτούς χρήματα διά τόν στό- 
λον των, καί τότε µόνον ὑπέκυψαν, ὅταν, 
συνεπείᾳ τῶν προσωπικῶν των διενέξε- 
ων, συνεκρούσθησαν πρός ἀλλήλους καί 
αὐτοκατεστράφησαν.!! 





Ἡ Θουκυδίδου Ἱστορίαι, μετάφρασιςἘλευθερί- 


79 


Εἶναι χαρακτηριστική τῆς νοοτροπίας 
τῶν Ἀθηναίων ἡ ἰἱταμή δικαιολογία πού 
προέβαλαν µετά τήν ναυμαχία στίς Ἀργι- 
νοῦσες, ὅταν οἱ στρατηγοί µετά τήν πε- 
ριφανῆ νίκη τους ἐναντίον τῶν Λακεδαι- 
µονίων, λόγῳ τῆς θαλασσοταραχῆς δέν 
μπόρεσαν νά περισυλλέξουν τούς νε- 
κρούς, γιά τήν καταστρατήγηση τοῦ νό- 
µου νά δικασθοῦν ὅλοι µαζί καί ὄχι ὁ κάθε 
ἕνας χωριστά, ὅπως ὅριζε καί προέβλεπε 
ὁ νόμος: «τό πλῆθος ἐβόα δεινόν εἶναι εἰ 
µή τις ἐάσει τόν δῆμον πράττειν ὅ ἄν βού- 
ληται»!’. Μετάφραση (Ρόδη Ρούφου): «οἱ 
πιό πολλοί φώναξαν ὅτι εἶναι ἀνήκουστο 
νά µήν ἀφήνουν τόν λαό νά κάνει ὅ,τι θέ- 
λε Ὁ Διόδωρος Σικελιώτης γράφει 
ἐπ᾽ αὐτοῦ χαρακτηριστικά: «Οὔὕτως δ᾽ ὁ 
δῆμος τότε παρεφρόνησε, καί παροξυνθείς 
ἀδίκως ὑπό τῶν δημαγωγῶν τήν ὀργήν 
ἀπέσκηψεν εἰς ἄνδρας οὐ τιμωρίας, ἀλλά 
πολλῶν ἐπαίνων καί στεφάνων ἀξίους»'": 
Ἰόσο πολύ παρεφρόνησε τότε ὁ λαός καί 
παρεσύρθη σέ µία ἄδικη πρόκλησι ἀπό 
τοὺς δηµαγωγούς, ὥστε ἐκόρεσε τήν 
ὀργή του πάνω σε ἀνθρώπους πού ἦσαν 
ἄξιοι ὄχι τιμωρίας, ἀλλά πολλῶν ἐπαί- 
νων καί στεφάνων.» 
Ἡ συντριβή τῆς Ἀθήνας ὀφειλόταν στήν 
ἐξαχρείωση τοῦ ἤθους πολιτικῶν ἡγετῶν 
καί πολιτῶν καί στήν ἀμοιβαία καταστρο- 
φική ἀλληλεπίδρασήτους.Ἡ ἐπίρριψη τῆς 
εὐθύνης ἀποκλειστικά µόνο στούς πολι- 





ου Κ. Βενιζέλου, Ἑστία, Ἀθῆναι χ.χ. σελ. 111. 
3 Ξενοφῶντος Ἑλληνικά, 1, 7, 12. 

3 Βενοφῶντος Ἑλληνικά, τόμος Α΄, µετάφρα- 

15 Διοδώρου Σικελιώτου, Ἱστορική Βιβλιοθήκη, 

τικούς ἡγέτες διαστρέφει τήν ἀλήθεια τῆς 
πραγµατικότητος, ἀφοῦ αὐτοί πολιτεύο- 
νται ὄχι ἐρήμην τοῦ λαοῦ, ἀλλά ἐναρμονι- 
ζόμενοι καί στοιχοῦντες ἐπακριβῶς πρός 
τίς διαθέσεις καί τίς ὀρέξεις αὐτοῦ. Ἐάν τό 
σύνολον τῶν πολιτῶν ὑγιαίνει, πολιτεύο- 
νται ὀρθῶς καί οἱ ἐκλεγμένοι ἄρχοντες, εἰ 
δ᾽ ἄλλως ἀποβάλλονται ἀπό τόν πολιτι- 
κό ὀργανισμό ὡς νοσοῦντα µέλη αὐτοῦ. 
Εἶναι ἀδύνατον νά ἐπιβιώσουν διεφθαρ- 
µένοι πολιτικοί σ᾽ ἕνα ἀδιάφθορο σῶμα 
πολιτῶν. Τοὐναντίον ἐάν ἡ κοινωνία νο- 
σεῖ στό σύνολό της μοιραῖα νοσοῦν καί οἱ 
ἡγέτες τῆς. 

Εἶναι χαρακτηριστική ἡ περίπτωση 
τοῦ Ἀριστείδη, ὁ ὁποῖος ὅσο ἐπολιτεύε- 
το χρηστῶς ἐκίνησε τήν μῆνι τῶν συµπο- 
λιτῶν του, ἐνῶ ὅταν συμμορφώθηκε µέ 
τήν διαφθορά καί ἀναλόγως ἐπολιτεύθη- 
κε ἐπέσυρε τόν ἔπαινο αὐτῶν. «Ἰῶν δέ δη- 
µοσίων προσόδων αἱρεθείς ἐπιμελητής οὐ 
µόνον τούς καθ΄ αὐτόν, ἀλλά καί τούς πρό 
αὐτοῦ γενοµένους ἄρχοντας ἀπεδείκνυ- 
ε πολλά νενοσφισµένους, καί μάλιστα τόν 
Θεμιστοκλέα: Σοφός γάρ ἀνήρ, τῆς δέ χει- 
ρός οὐ κρατῶν. Διό καί συναγαγών πολ- 
λούς ἐπί τόν Ἀριστείδην ἐν ταῖς εὐθύναις 
διώκων κλοπῆς καταδίκῃ περιέβαλεν, ὥς 
φήσιν Ἰδομενεύς. Ἀγανακτούντων δέ τῶν 
πρώτων ἐν τῇ πόλει καί βελτίστων, οὐ µό- 
νον ἀφείθη τῆς ζημίας, ἀλλά καί πάλιν 
ἄρχων ἐπί τήν αὐτήν διοίκήσιν ἀπεδείχθη. 
Προσποιούμεγος δέ τῶν προτέρων µεταμέ- 
λειν αὐτῷ καί µαλακώτερον ἐνδιδούς ἑαυ- 
τόν, ἤρεσκεν τοῖς τά κοινά κλέπτουσιν οὐκ 
ἐξελέγχων οὐδ᾽ ἀκριβολογούμενος, ὥστε 
καταπιµπλαμένους τῶν δήµοσίων ὑπερε- 
παινεῖν τόν Ἀριστείδην καί δεξιοῦσθαι τόν 
δήµον ὑπέρ αὐτοῦ, σπουδάζοντας ἄρχο- 
ντα πάλιν αἱρεθῆναι. Μελλόντων δέ χει- 
ροτονεῖν ἐπετίμησε τοῖς Ἀθηναίοις. «Ὅτε 
µέν γάρ,» ἔφή, «πιστῶς καί καλῶς ὑμῖν 

ἠρξα, προυπήλακίσθηγ. ἐπει δέ πολλά τῶν 
κοινῶν καταπροεῖμαι τοῖς κλέπτουσι θαυ- 
µαστός εἶναι δοκῶ πολίτης. Αὐτός μέν οὖν 
αἰσχύνομαι τῇ νῦν τιµῇ μᾶλλον ἤ τῇ πρώ- 
ήν καταδίκῃ, συνάχθοµαι ὃ᾽ ὑμῖν, παρ᾽ οἷς 
ἐνδοξότερόν ἐστι τοῦ σῴζειν τά δήµόσια τό 
χαρίζεσθαι τοῖς πονηροῖς»!»: 
Ὅταν τόν ἐξέλεξαν ἐπιμελητή τῶν δηµο- 
σίων ἐσόδων, ἐφανέρωσε ὅτι ὄχι µόνον 
οἱ σύγχρονοί του ἄρχοντες, ἀλλά καί οἱ 
προηγούμενοι εἶχαν κάµει καταχρήσεις, 
καί πρό πάντων ὁ Θεμιστοκλῆς “ἄνθρω- 
πος σοφός, ἀλλά πού δέν εἶναι κύρι- 
ος τοῦ χεριοῦ του”. Τι᾽ αὐτό καί ὁ Θεμι- 
στοκλῆς, ἀφοῦ συνεκέντρωσε πολλούς 
κατά τοῦ Ἀριστείδου, ὅταν ἔκανε τή λο- 
γοδοσία του, τόν κατηγόρησε, καί κα- 
τόρθωσε νά τόν καταδικάσουν γιά Κλο- 
πή, καθώς λέγει ὁ Ἰδομενεύς. Ἐπειδή 
ὅμως οἱ ἀριστοκρατικοί καί οἱ καλύτεροι 
πολῖτες ἀγανάκτησαν γι᾽ αὐτό, ὄχι µονά- 
χα τοῦ χαρίστηκε τό πρὀστιµο, ἀλλά ἐξε- 
λέγη καί πάλι ἄρχων στήν ἴδια ἐξουσία. 
Ὕστερα, προσποιήθηκε πώς µετάνοιω- 
σε γιά τόν τρόπο πού διοίκησε πρωτύτε- 
ρα, καί φερόταν πολύ µαλακώτερος: ἔτσι 
ἄρεσε σέ ἐκείνους πού ἔκλεβαν τό δηµό- 
σιο χρῆμα, γιατί οὔτε τούς ἔκανε ἔλεγχο, 
οὔτε ἀκριβολογοῦσε, ὥστε ἐκείνοι ἐχόρ- 
ταιναν ἀπό τά δημόσια καί ἐπαινοῦσαν 
µέ τό παραπάνω τόν Ἀριστείδη, καί πε- 
ριποιόταν τό λαό, ζητώντας νά τόν ἐκλέ- 
ξη καί πάλι ἄρχοντα. Καί τή στιγµή πού 
ἐπρόκειτο νά τόν ἐκλέξουν, ὁ ἴδιος κα- 
τηγόρησε τούς Ἀθηναίους καί τούς εἶπε: 
«Τότε πού διοίκησα καλά καί πιστά, µέ 
ἐξευτελίσατε: τώρα πού ἄφησα νά κλέ- 
βουν τὀ δηµόσιο χρῆμα, σᾶς φαίΐνομαι 
ἀξιοθαύμαστος πολίτης. Τιά τόν ἑαυτό 
µου ντρέπομαι περισσότερο γιά τή σηµε- 
ρινή τιµή, παρά γιά τήν καταδίκη µου τό- 

τε. Λυποῦμαι ὅμως γιά λογαριασμό σας, 
γιατί θεωρεῖτε ἐνδοξότερο τό νά χαρίζε- 
ται κανείς στούς κακούς, παρά τὀ νά σώ- 
ζη τό συμφέρον τοῦ δηµοσίου».Ι7 
Ἀκόμη ὁ Ἰσοκράτης, τόν 45 αἰῶνα, ὅταν 
πλέον ἡ παρακμή τῆς Ἀθηναϊκῆς Δημο- 
κρατίας ἦταν πασιφανής, κατηγορεῖ τούς 
Ἀθηναίους «καί γάρ τοι πεποιήκατε τούς 
ῥήτορας μελετᾶν καί φιλοσοφεῖν οὐ τά 
μέλλοντα τῇ πόλει συνοίσειν(-αὐτά πού 
συμφέρουν), ἀλλ᾽ ὅπως ἀρέσκοντας ὑμῖν 
λόγους ἐροῦσιν»'Σ: 
Ἔτσι ὅμως ἔχετε κάνει τούς ρήτορες νά 
ἐρευνοῦν καί νά φροντίζουν ὄχι ἐκεῖνα 
πού θά εἶναι συμφέροντα (πλεονεκτήµα- 
τα) στήν πόλη ἀλλά πῶς θά ἐκφωνήσουν 
λόγους πού θά σᾶς εἶναι ἀρεστοῦ]9. 
Καί ἐπιπλέον θεωρεῖ ὁ Ἰσοκράτης ὅτι οἱ 
Ἀθηναῖοι τῆς ἐποχῆς του ἐνόμιζαν «τήν 
μέν ἀκολασίαν δήµοκρατίαν, τήν δέ πα- 
ρανομίαν ἐλευθερίαν, τήν δέ παρρησίαν 
(Ξἀθυροστομία) ἰσονομίαν, τήν δέ ἐξου- 
σίαν τοῦ ταῦτα ποιεῖν εὐδαιμονίαν."' 
Γράφω αὐτά τά αὐτονόητα καί κοινότοπα 
γιατί ἐμεῖς οἱ Νεοέλληνες συνηθίζουµε νά 
ἀποδίδουμε τήν κακοδαιµονία τῆς Ἑλλά- 
δος στούς “διεφθαρμένους” πολιτικούς, 
ἀποσιωπώντας τίς δικές µας εὐθῦνες, 
ἀφοῦ ἐμεῖς τούς ψηφίζουμε, τούς στηρἰ- 
ζουμε καί ἐν γένει, ἐάν δέν ἀποδεχόμα- 
στε τήν πολιτική τους, ὁπωσδήποτε τήν 
ἀνεχόμαστε. Συνηθίζουµε νά θέτουµε στό 
ἀπυρόβλητο τόν λαό, ἀποδίδοντάς του 





Πλουτάρχου, Βίοι Παράλληλοι, Ἀριστείδης, 
εἰσαγωγή-μετάφραση Ἀνδρέα 1. Πουρνάρα, ἐκδ, 
Πάπυρος, Ἀθήνα 1975, σελ. 271 καί 273. 

τούς στίχους τοῦ ποιητῆ, “πάντα εὐκολό- 
πιστε καί πάντα προδομένε”. Γιατί ὅμως ὁ 
λαός νά δείχνει τέτοια εὐκολοπιστία; Τοῦ 
συγχωρεῖται τέτοια ἐπιπολαιότητα; Τί λέ- 
ει ὁ Τύλιππος στόν ἀνωτέρω μνηµονευθέ- 
ντα λόγο του, κατηγορώντας τούς Ἀθη- 
ναίους;, «Καί γενικά, ἄν διέπραξαν τήν 
ἀδικία (ἐννοεῖ τήν πάνδηµη ἐκστρατεία 
ἐναντίον τῆς Σικελίας) µέ πλήρη ἐπίγνω- 
ση, γι᾽ αὐτή τους τήν πρόθεση εἶναι ἄξι- 
οι τιμωρίας, ἄν πάλι κήρυξαν τόν πόλε- 
μο χωρίς σοβαρή σκέψη (εἰκῇ βουλευσά- 
µενοι στὀ πρωτότυπο), οὔτε σ᾿ αὐτή τήν 
περίπτωση πρέπει νά ἀπαλλαγοῦν γιά νά 
µή συνηθίζουν νά παίζουν µέ τή ζωή τῶν 
ἄλλων»”. Ἡ Δημοκρατία ἀπαιτεῖ ὑψηλή 
αἴσθηση εὐθύνης ἐκ µέρους τῶν πολιτῶν, 
εἰ δ᾽ ἄλλως εἶναι καταστροφική. Τό δη- 
µοκρατικό πολίτευμα εἶναι ἕνα αἰσιόδο- 
ξο, ἀλλά καί ἀπαιτητικό πολίτευμα: προ- 
ὑποθέτει τήν διανοητική καί πνευµατι- 
κἠ ὡριμότητα καί τήν ἠθική ἀκεραιότη- 
τα τῶν πολιτῶν. Ἡ ὁμαλή λειτουργία τῆς 
Δημοκρατίας δέν προὐποθέτει µόνο τούς 
ἀνάλογους θεσμούς, ἀλλά ἐξίσου καί τό 
ἀνάλογο ἦθος τῶν πολιτῶν. Καί τό δηµο- 
κρατικό ἦθος, ἐκτός τῶν ἄλλων στοιχεί- 
ων πού πρέπει νά ἔχει, πρέπει ὁπωσδήπο- 
τε νά περιλαμβάνει ὑψηλή αἴσθηση τῆς 
εὐθύνης καί τοῦ μέτρου. Ἀνευθυνότητα 
καί ἀμετρία τῶν πολιτῶν δυναμιτίζουν τά 
θεμέλια τῆς Δημοκρατίας. «Ἡ γάρ ἄγαν 
ἐλευθερία ἔοικεν οὐκ εἰς ἄλλο τι ἤ εἰς ἄγαν 
δουλείαν µεταβάλλειν καί ἰδιώτῃ καί πό- 
λει» γράφει ὁ Πλάτων στήν Πολιτεία 564α. 
Μετάφραση (Κ. Δ. Γεωργούλη): «Πιατί, 
καθώς φαίνεται, ἡ ὑπερβολική ἐλευθερί- 
α γυρίζει σέ ὑπερβολική δουλεία καί γιά 





3 Διοδώρου Σικελιώτου, Βιβλιοθήκη Ἱστορική, 

μος ἕνατος, Ἀθήνα 1992, σελ. 103. 

τόν πολίτη καί γιά τήν πόλη»Ἔ. Ὁ Πλά- 
των διαζωγραφίζει ὡς ἑξῆς τίς ἐπιπτώσεις 
τῆς ἄκρατης ἐλευθερίας καί τίς ἀμφίδρο- 
µες σχέσεις μεταξύ τῶν ἀρχόντων καί τῶν 
ἀρχομένων (μετάφραση Κ.Δ.Γεωργούλη): 
Ὅταν, θαρρῶ, µιά δηµοκρατηµένη πόλη 
διψασµένη γιά ἐλευθερία τύχη νά εὕρη 
προϊσταμένους πού εἶναι κακοί οἰνοχόοι 
καί, πίνοντας ἄκρατη περισσότερο ἀπ᾿ 
ὅσο πρέπει τήν ἐλευθερία, µεθύση, τότε 
πιά τούς ἄρχοντές της, ἄν δέν εἶναι πολύ 
ἐπιεικεῖς κι᾿ ἄν δέν τῆς δίνουν ἐλευθερία 
χωρίς μέτρο, τούς βάζει τιμωρίες κατη- 
γορόντας τους ὡς μιαρούς καί ὀλιγαρχι- 
κούς. Σταλήθεια, εἶπε, αὐτό τό κάνουν. 
Τούς πολίτες, εἶπα, ὅσοι δείχνουν ὑπακοή 
στούς ἄρχοντες τούς ποδοπατοῦν, ἐπει- 
δή τοὺς θεωροῦν ἐραστές τῆς δουλείας 
καί τιποτένιους, τούς ἄρχοντες πάλι πού 
φέρνονται ὡσάν νά εἶναι ἀρχόμενοι καί 
τούς ἀρχομένους πού φέρνονται ὡσάν 
νά εἶναι ἄρχοντες, αὐτούς καί στίς ἰδιω- 
τικές συγκεντρώσεις καί στίς δηµόσιες 
συνελεύσεις τούς ἐπαινοῦν καί τούς τι- 
μοῦν... Αὐτά, εἶπα ἐγώ, γίνονται καί ἀκό- 
µη κι᾿ ἄλλα μικροπράγµατα ὡσάν αὐτά. 
µέσα σέ µιά τέτοια κατάσταση ὁ δάσκα- 
λος φοβᾶται τούς µαθητές καί τούς χαϊ- 
δεύει, οἱ µαθητές δέν δείχνουν κανένα 
σεβασμό οὔτε στούς δασκάλους οὔτε δά 
καί στούς παιδαγωγούς: καί γενικά οἱ νέ- 
οι παίρνουν τό ὕφος τῶν ἀνθρώπων τῆς 
προχωρηµένης ἡλικίας καὶ προσπαθοῦν 
καί στά λόγια καί στά ἔργα νά τούς ξεπε- 
ράσουν, οἱ γέροι ἀπό τήν ἄλλη µεριά, ῥί- 
χνοντας τόν ἑαυτό τους στό ἐπίπεδο τῶν 
νέων θέλουν νά εἶναι ἀνεξάντλητη πηγή 
εὐτραπελίας καί λεπτῶν χαριεντισμῶν 
καί ἀντιγράφουν τή νεανική συμπεριφο- 





3 Πλάτωνος Πολιτεία, εἰσαγωγή, ἑρμηνεία, ση- 
μειώσεις Κ. Δ. Γεωργούλη, Γ΄ ἔκδοσις, ἐκδ.Ἰ. Σι- 
δέρης, Ἀθήνα χ.χ., σελ. 268. 

ρά, γιά νά µή δίνουν τήν ἐντύπωση πώς 
εἶναι ἄνθρωποι δυσάρεστοι καί δεσποτι- 


κοίζ. 


Βλέπουμελοιπόν πῶς ὁ Πλάτων περιγρά- 
φει τήν φαύλη κατάσταση στήν παρηκ- 
µασµένη δημοκρατία, ὅπου οἱ φορεῖς τῆς 
ἐξουσίας (ἄρχοντες, γονεῖς, δάσκαλοι) 
καί οἱ ὑποκείμενοι σ᾽ αὐτήν (ἀρχόμενοι, 
παιδιά, µαθητές) ἀλληλεπενεργοῦν κατα- 
στροφικά παρασύροντες ἀλλήλους στήν 
διαφθορά. Πράγματι στή δημοκρατία 
ὑπάρχει µία ἀμφίδρομη σχέση ἐπιδράσεως 
μεταξύ ἀρχόντων καί ἀρχομένων καί ὄχι 
µονοµερής σχέση ἐπιδράσεως τῶν ἀρχό- 
ντων ἐπί τῶν ἀρχομένων, ὅπως ἀφελῶς 
θεωροῦν πολλοί. Ἡ διαφθορά, ἡ ἀνευθυ- 
νότητα, ἡ ἀμετρία, καὶ ἡ μαξιμαλιστική 
διεκδικητικότητα τῶν πολιτῶν ἐπηρεάζει 
ἀνάλογα τό ἦθος τῶν ἀρχόντων καί προ- 
καλεῖ τήν ἀνάλογη διαχείριση τῆς ἐξουσί- 
ας ἐκ µέρους τους.Τοῦτο προσπαθοῦσαν 
νά ποῦν οἱ τραγικοί ποιητές στούς Ἀθη- 
ναίους γιά τήν ἄκρατή Δημοκρατία τους: 
Ὅταν τό κακό ὑπερβεῖ ὁρισμένα ὅρια, τό- 
τε γίνεται ἀθεράπευτο. Υπάρχει ἕνα ἀμε- 
τακίνητο ὅριο στήν ἀνθρώπινη δράση, 
εἴτε στήν πολιτική εἴτε στή γενικώτερη δι- 
ἀστασή τῆς, ἡ ὑπέρβαση τοῦ ὁποίου ὁδη- 
γεῖ ἀφεύκτως στόν ὄλεθρο καί τήν κατα- 
στροφή. 

Τήν ἴδια κριτική εἶχε ἀσκήσει καί ὁ 
Ἡρόδοτος στήν Ἀθηναϊκή δημοκρατία δι- 
ά στόματος δύο Περσῶν ἀριστοκρατῶν, 
τοῦ Μεγάβυζου καί τοῦ Ὀτάνη. Ὁ Με- 
γάβυζος ἀσκώντας κριτική στήν ἀπερι- 
όριστη ἐξουσία τοῦ δήµου λέγει: «Ὁμί- 
λου γάρ ἀχρήίου οὐδέν ἐστι ἀσυνετώτε- 
ρον οὐδέ ὑβριστότερον. Καΐτοι τυράννου 
ὕβριν φεύγοντας ἄνδρας ἐς δήµου ἀκολά- 





3 Τ]λάτωνος Πολιτεία 562ά- 562ᾳ. Πλάτωνος- 

στου ὕβριν πεσεῖν ἐστί οὐδαμῶς ἄνασχε- 
τόν. Ὁ μέν γάρ εἴ τι ποιέει, γινώσκων ποι- 
έει, τῷ δέ οὐδέ γινώσκειν ἔνι. κῶς γάρ ἄν 
γινώσκοι ὅς οὔτ΄ ἐδιδάχθη οὔτε εἶδε καλόν 
οὐδέν [οὐδ᾽] οἰκήιον, ὠθέει τε ἐμπεσών τά 
πρήγµατα ἄνευ νόου, χειμµάρρῳ ποταμῷ 
εἴκελος)»:3: 
Δέν ὑπάρχει τίποτε πιό ἀσύνετο καί πι- 
ὁ ἁλαζονικό ἀπό ἕνα ἀπαίδευτο πλῆθος. 
Εἶναι παράλογο νά ὑποστηριχθεῖ ὅτι γιά 
νά ἀποφύγομε τήν ἀλαζονεία ἑνός τυ- 
ράννου πρέπει νά καταλήξοµε στήν ἄχα- 
λίνωτη ἀλαζονεία τοῦ πλήθους. Ὁ τύ- 
ραννος ὅ,τι πράττει τὀ πράττει ἐνσυνεί- 
δητα, ἐνῶ στό πλῆθος δέν ὑπάρχει οὔτε 
γνώση. Πῶς θά μποροῦσε ἄλλωστε, 
ἀφοῦ δέν ἔμαθε τίποτε ποτέτου, οὔτε ξέ- 
ρει ὁτιδήποτε τό σωστό ἀπ᾿ τόν ἴδιο τόν 
ἑαυτό του, καί ὅταν ἀναμιχθεῖ στά πράγ- 
µατα τά σπρώχνει µέ ἀσυλλόγιστη ὁρμή, 
σάν πλημμυρισμµένος χείµµαρος; 
Ὁ Ὀτάνης ἐξάλλου ἀποφαίνεται: «Δήμου 
τε αὖ ἄρχοντος ἀδύνατα µή οὐ κακότη- 
τα ἐγγίνεσθαι»”. Μετάφραση (Ἄγγελου 
Βλάχου): «Ἄν πάλι ὁ δῆμος ἔχει τήν ἐξου- 
σία, εἶναι ἀδύνατο νά µήν ἐξαχρειωθεῖ».7 
Βεβαίως οἱ ἀνωτέρω θέσεις δέν ἰσχύουν 
καθολικά ἀλλά μερικῶς καί ἀναλόγως 
ἐάν ἰσχύουν ὁρισμένες προὐποθέσεις, κυ- 
ριώτερη τῶν ὁποίων εἶναι ἡ ἔλλειψη συ- 
νετῶν καί στιβαρῶν ἡγετῶν. Ἀλλά καί ὁ 
Θουκυδίδης δέν ὑστερεῖ σέ καυστικότη- 
τα ἀπέναντι στήν Δημοκρατία, ὅταν βά- 





Ἄ Ἡροδότου, Ἱστορίαι, Θάλεια ΠΠ, δΙ. 

3 Ἡροδότου Ἱστορίαι, τόμος Β΄’, Βιβλίο ΓΕ’, Θά- 
λεια, μετάφραση Ἄγγελου Σ. Βλάχου, ἐκδ. ΩΏκε- 
ανίδα, Αθήνα 2000, σελ. 75. 

ἈἩροδότου, Ἱστορίαι, Θάλεια ΠΠ, 82. 

7 Ἡροδότου Ἱστορίαι, τόμος Β΄’, Βιβλίο ΓΕ’, Θά- 
λεια, μετάφραση Ἄγγελου Σ. Βλάχου, ἐκδ. Ώκε- 
ανίδα, Αθήνα 2000, σελ. 76. 


ζει στόν Ἀλκιβιάδη τά ἑξῆς λόγια χαρα- 
κτηρίζοντας τή Δημοκρατία ὡς πανθο- 
μολογούμενη ἀνοήησία: «ἐπεί δηµοκρατί- 
αν γε καί ἐγιγνώσκομεν οἱ φρονοῦντες τι, 
καί αὐτός οὐδενός ἄν χεῖρον, ὅσῳ καί λοι- 
δορήσαιµι. ἀλλά περί ὁμολογημένης ἀνοί- 
ας οὐδέν ἄν καινόν λέγοιτο». (Ἱστορίαι, 7, 
89, 5): 

Διότι, βέβαια, τἰ σηµαίνει κυριαρχία τοῦ 

πλήθους (δήµοκρατία στό πρωτότυ- 

πο) τό γνωρίζαμε ὅσοι ἔχουμε µιά στά- 
λα γνώση, καί μάλιστα ἐγώ ὁ ἴδιος καλύ- 
τερα ἀπό ὁποιονδήποτε ἄλλο, ἀφοῦ θά 
εἶχα καί τίς περισσότερες ἀφορμές γιά νά 
τήν κατακρίνω. Ἀλλά γιά µιά πανθοµο- 
λογούμενη µωρία τίποτα καινούργιο δέν 
θά μποροῦσε νά εἰπωθεῖ.ἳ 
Ὁ χαρακτηρισμός τῆς δημοκρατίας ὡς 
ὁμολογημένης ἀνοίας ἀπό τόν Ἀλκιβιά- 
δη, µαθητή τοῦ Σωκράτη, ἀπηχεῖ τίς ἀντι- 
λήψεις γιά τή δημοκρατία τοῦ δασκάλου 
του, τοῦ Σωκράτη. 

Ὡσαύτως καί στήν ψευδο-Ξενοφώ- 
ντεια Ἀθηναίων Πολιτεία συναντοῦμε τήν 
ἴδια σκληρή καί ἀπαξιωτική γιά τήν δη- 
µοκρατία κριτική (Μετάφραση Βασιλείου 
Λεντάκη): 

1) Ὅσο γιά τό πολίτευμα τῶν Ἀθηναί- 

ων, δέν τούς ἐπαινῶ πού ἐπέλεξαν τή 

συγκεκριμένη µορφή. Καί ὁ λόγος εἶναι 
ὅτι µέ τήν ἐπιλογή τους αὐτή προτίµη- 
σαν τήν εὐημερία τῶν φαύλων καί ὄχι 
τῶν χρηστῶν. Τιά τόν παραπάνω λόγο, 
λοιπόν, δἐν τούς ἐπαινῶ. Ἀπό τή στιγ- 
µή ὅμως πού ἔτσι ἀποφάσισαν, θά δείξω 
ὅτι διαφυλάσσουν ἀποτελεσματικά τό 
σύστημά τους καί ὅτι, κατά τά ἄλλα, τά 
καταφέρνουν σέ ὅσα οἱ ὑπόλοιποίΈλλη- 





3 Θουκυδίδη Ἱστορία, εἰσαγωγή-μετάφραση- 
σημειώσεις Ν.Μ. Σκουτερόπουλου, ἐκδ. Πόλις, 

νες τούς καταλογίζουν ἀποτυχία. 2) Τό 
πρῶτο πού θά πῶ εἶναι τοῦτο: στόν τό- 
πο αὐτόν, ὁ φτωχός λαός θεωρεῖ πὠς µέ 
τό δίκιο του ἀπολαμβάνει περισσότερα 
ἀπ᾽ὅσα οἱ εὐγενεῖς καί οἱ πλούσιοι, για- 
τί ὁ λαός εἶναι αὐτός πού ἐπανδρώνει τά 
πλοῖα καί προσφέρει στήν πόλη τή δύνα- 
µή της, καθώς καί οἱ κυβερνῆτες, οἱ κε- 
λευστές, οἱ πεντηκόνταρχοι, οἱ πρωρά- 
τες καί οἱ ναυπηγοί--αὐτοί εἶναι πού προ- 
σφέρουν στήν πόλη τή δύναμή της, πολύ 
περισσότερο ἀπ᾽ὅ,τι οἱ ὁπλίτες, οἱ εὖὐγε- 
νεῖς καί οἱ χρηστοί”.. 
Στό ἀνωτέρω ἀπόσπασμα βλέπουμε τή 
σαφῆ νύξη τοῦ συγγραφέα στόν ἵμπερια- 
λιστικό χαρακτῆρα τῆς Ἀθηναϊκῆς Δημο- 
κρατίας, τήν ὁποία τῆς ἐξασφάλισε ἡ θα- 
λασσοκρατορία. Οἱ ναῦτες σέ ἀντίθεση µέ 
τούς ὁπλίτες ἀνῆκαν στούς φτωχότερους 
Ἀθηναίους πολίτες καί ἀποτελοῦσαν τήν 
καρδιά τῆς δημοκρατικῆς μερίδας. Καί 
συνεχίζει ὁ ψευδο-Ξενοφῶν: 
Ἀφοῦ λοιπὀν ἔχουν ἔτσι τά πράγματα, 
θεωρεῖται δίκαιο νά μετέχουν ὅλοι στά 
ἀξιώματα, εἴτε μέ κλήρωση, ὅπως γίνε- 
ται σήµερα, εἴτε µέ ἐκλογή, καί νά µπο- 
ρεῖ νά ἀγορεύει ὅποιος πολίτης θέλει. 
3 Ὑπάρχουν ὅμως ἀξιώματα πού ὅταν 
ἀσκοῦνται σωστά προσφέρουν ἀσφά- 
λεια, ὅταν ὅμως ἀσκοῦνται λανθασµέ- 
να θέτουν σέ κίνδυνο ὁλόκληρο τὀν λα- 
ὁ. Στά ἀξιώματα αὐτά ὁ δῆμος δέν ἐπι- 
διώκει καθόλου τή συµµετοχή του: κρί- 
νουν πὠς δέν τούς χρειάζεται νά µετέ- 
χουν µέ κλῆρο οὔτε στή στρατηγία οὔτε 
στήν ἱππαρχία. Ἀντιλαμβάνεται, βέβαια, 
ὁ δῆμος ὅτι τό κέρδος εἶναι μεγαλύτερο 
ἄν δέν ἀσκεῖ ὁ ἴδιος αὐτά τά ἀξιώματα, 
ἀλλά ἀφήνει νά τά ἀσκοῦν οἱ ἱκανότε- 





3 Βενοφῶντος, Ἀθηναίων Πολιεία, εἰσαγωγή- 
µετάφραση-σχόλια Βασίλη Λεντάκη, ἐκδόσεις 
Σπιγµή, Ἀθήνα 2010, σελ. 29. 

ροι. Ὁ δῆμος ἐνδιαφέρεται γιά τά ἀξιώ- 
µατα πού ὑπάρχουν γιά τόν μισθό καί τό 
ἰδιωτικό ὄφελος. 4 Ὀρισμένοι πάλι ἀπο- 
ροῦν γιατί παντοῦ μοιράζουν περισσότε- 
ρα προνόμια στούς φαύλους, τοὺς φτω- 
χούς καί τούς ποταπούς ἀπὅ,τι στούς 
χρηστούς. Ἀλλά µέ αὐτόν ἀκριβῶς τόν 
τρόπο θά ἀποδειχτεῖ ὅτι διασφαλίζουν 
τή δημοκρατία. Όταν εὐημεροῦν οἱ φτω- 
χοί, οἱ ποταποί καί οἱ φαῦλοι, καί ὁ ἀριθ- 
µός τῶν ἱκανοποιημένων αὐξάνεται, τό- 
τε ἐνδυναμώνεται ἡ δημοκρατία. Ὅταν, 
ἀντίθετα, εὐημεροῦν οἱ πλούσιοι καί οἱ 
χρηστοί, τότε τά µέλη τοῦ δήµου καθι- 
στοῦν ἰσχυρούς τούς ἀντιπάλους τους. 
5 Γιατί σέ κάθε τόπο τό καλύτερο τμῆμα 
τοῦ πληθυσμοῦ εἶναι ἀντίθετο στή δηµο- 
κρατία. Ἀνάμεσα στούς καλύτερους θά 
συναντήσεις ἐλάχιστη ἀσυδοσία καί ἀδι- 
κία, µεγάλη ὅμως σχολαστικότητα στήν 
τήρηση τοῦ ἔντιμου τρόπου ζωῆς. Ἡ µά- 
ζα, ἀντίθετα, χαρακτηρίζεται ἀπό τερά- 
στια ἀμάθεια, ἀταξία καί φαυλότητα. Τια- 
τί ἡ φτώχεια τούς ἐξωθεῖ περισσότερο σέ 
πράξεις ἐπονείδιστες, καθώς καί ἡ ἀπαι- 
δευσία καί ἡ ἀμάθεια, ἡ ὁποία, στήν πε- 
ρίπτωση ὀρισμένων, ὀφείλεται στή χρη- 
µατική ἔνδεια. 6 Θά μποροῦσε κανείς νά 
ὑποστηρίξει πώς δέν θά ἔπρεπε νά ἀφή- 
νουν τούς πάντες νά ἀγορεύουν στήν 
ἐκκλησία ἤ νά συσκέπτονται στή βουλή, 
ἀλλά µόνο τούς εὐφυέστερους καί τούς 
καλύτερους. Ἀλλά καί σε αὐτό τό θέµα 
οἱ Ἀθηναῖοι σκέφτονται ἄριστα, ἐπιτρέ- 
ποντας τήν ἔκφραση γνώμης καί στούς 
φαύλους. Ἂν ἀγόρευαν καί συσκέπτο- 
νταν ἀποκλειστικά οἱ χρηστοί, αὐτό θά 
ἦταν καλό γιά τούς ὁμοίους τους, δέν 
θά ἦταν ὅμως καλό γιά τόν ὄχλο. Ἰώρα 
ὅμως, µέ τό νά μιλάει ὅποιος θέλει, κάθε 
παλιάνθρωπος ἀνεβαίνει στό βῆμα καί 
βρίσκει αὐτό πού εἶναι καλό γιά τόν ἴδι- 
ο καί γιά τοὺς ὁμοίους του. 7 Θά ἔλεγε 

κάποιος: «Μά τί καλό γιά τὀν ἴδιο ἤ γιά 
τόν δῆμο θά μποροῦσε νά σκεφτεῖ ἕνας 
τέτοιος ἄνθρωπος» Ἐκεῖνοι ὅμως ἀντι- 
λαμβάνονται πὠς ὠφελεῖ περισσότε- 
ρο νά εἶναι κανείς φαῦλος, ἀνόητος καί 
ἀφοσιωμένος παρά ἔντιμος, εὔστροφος 
καί ἐχθρικός''. 
Ὁ ἀνωτέρω λίβελλος κατά τῆς δηµο- 
κρατίας καί προκατειληµµένος καί ἄδι- 
κος εἶναι. Ὅμως παρά τήν πρόδηλη ἐμπά- 
θειά του περιέχει καί στοιχεῖα ἀληθείας. 
Ὅπως ἔχει γραφεῖ κατά τὀν ψευδο-Έε- 
νοφῶντα «ἡ δημοκρατία ἀντιπροσωπεύ- 
ει τόν θρίαμβο τοῦ ἐπιτήδειου ἀνθρωπά- 
κου” !». Αὐτό εἶναι ἀναληθές ὅσον ἀφορᾶ 
στήν ἀκμή τῆς Ἀθηναϊκῆς Δημοκρατίας. 
ὅμως δέν ἀπέχει ὅμως πολύ ἀπό τήν ἀλή- 
θεια ὅσον ἀφορᾶ στήν παρακμή τῆς Ἀθη- 
ναϊκῆς Δημοκρατίας. 
Ὅπως ἀναφέρει καί ὁ Πλούταρχος, 
ὁ Ἀθηναϊκός δῆμος, ὅταν πῆρε ὅλη τήν 
ἐξουσία στά χέρια του καί δέν εἶχε κανένα 
πάνω ἀπό τό κεφάλι του µετά τή µεταρ- 
ρύθμιση τοῦ Ἐφιάλτη, ἀφηνίασε (ὅσο βέ- 
βαια ζοῦσε ὁ Περικλῆς τόν συγκρατοῦσε, 
µετά ἡ κατρακύλα...): 
Ἕνας ἀπ᾿ αὐτούς ἀναφέρουν ὅτι ἦταν καί 
ὁ Ἐφιάλτης, ὁ ὁποῖος κατέλυσε τή δύνα- 
µη τῆς Βουλῆς τοῦ Ἀρείου Πάγου, προ- 
σφέροντας, κατά τόν Πλάτωνα, στούς 
πολίτες ἄφθονο καί ἀνέρωτο κρασί ἐλευ- 
θερίας, ἐξ αἰτίας τοῦ ὁποίου, ἀφηνιάσας, 
καθώς λένε οἱ κωμωδιογράφοι, ὁ λαός 
σάν ἄλογο ἄρχισε νά δαγκάνη...χωρίς νά 
τολμᾶ κανείς πλέον νά τόν πειθαρχήση”.. 





3 Βενοφῶντος, Ἀθηναίων Πολιτεία, ὅ.π., σελ. 

Πόσο δίκιο εἶχε ὁ Σόλων, ὁ θεµελιω- 
τής τῆς Ἀθηναϊκῆς Δημοκρατίας, ὅταν δι- 
εκήρυττε ὅτι ὁ λαός δέν χρειάζεται οὔτε 
ὑπερβολική ἐλευθερία οὔτε καταναγκα- 
σµὀ: «δῆμος δὧδε ἄν ἄριστα σύν ἡγεμό- 
νεσσιν ἔποιτο/μήτε λίαν ἀνεθείς μήτε βια- 
ζόμενος» (ἀπ. 6): 

Ὁ λαός µέ τόν ἀκόλουθο τρόπο μπορεῖ 

νά ἀκολουθῆ ἄριστα τούς ἀρχηγούς του/ 

ἐάν δέν ἀφίνεται ἐντελῶς ἀπεριόριστος 

καί ἐάν δέν περιορίζεται ὑπερβολικά,. 
Ἡ µετοχή ἀνεθείς εἶναι τοῦ ἀνίημι πού 
σηµαίνει χαλαρώνω, ἀφήνομαι ἐντελῶς 
ἐλεύθερος ἐξ οὗ καί ἄνεσις. Ἡ µετοχή βια- 
ζόμενος τοῦ βιάζοµαι πού σηµαίνει κατα- 
ναγκάζοµαι. Ἄρα ὁ λαός δέν πρέπει οὔτε 
νά ἀφεθεῖ ἐντελῶς ἐλεύθερος οὔτε νά κα- 
ταναγκασθεῖ. Ὁ ἡγέτης πρέπει νά βρεῖ τό 
κατάλληλο, τό προσῆκον μέτρο ἐλευθερί- 
ας καί περιορισμοῦ πού πρέπει νά δοθοῦν 
στόν λαό. Καί αὐτό εἶναι ἰδιαζόντως δύ- 
σκολο ἔργο. Ὁ Σόλων ὁμολογεῖ: «γνωμµο- 
σύνής ὃ ἀφανές χαλεπώτατον νοῆσαι µέ- 
τρον/ὅ δή πάντων πείρατα μοῦνον ἔχει» 
(ἀπ. 16): «εἶναι πολύ δύσκολο νά ἀντι- 
ληφθῆς τό ἀφανές μέτρο τῆς ὀρθῆς κρἰ- 
σεως/τό ὁποῖο ὅμως µόνο του ἔχει τά πέ- 
ρατα ὅλων τῶν πραγµάτων»”'. Γι αὐτό καί 
ἡ Δημοκρατία ἐκτός τῶν ἄλλων εἶναι λίαν 
ἀπαιτητικό πολίτευμα: πρέπει οἱ ἡγέτες, 
κυρίως αὐτοί, ἀλλά καί ὁ λαός νά ἀναδι- 
φήσουν τό ἀφανές µέτρον τῆς γνωμοσύ- 
νης-τῆς ὀρθῆς κρίσεως. 

Εἶναι χαρακτηριστικό τῆς διορατικό- 
τητας τοῦ Σόλωνα ὅτι θέσπισε καί ἑνί- 
σχυσε καί τίς δύο βουλές, καί τήν ἀριστο- 
κρατική τοῦ Ἀρείου Πάγου καί τήν δηµο- 

κρατική τῶν 400. Ὁ Πλούταρχος γράφει 
σχετικά στόν βίο τοῦ Σόλωνος (µετάφρα- 
ση Ἀ. Λαζάρου): 
Ἀφοῦ σύστησε τή βουλή τοῦ Ἀρείου Πά- 
γου ἀπ᾿ὅσους εἶχαν χρηματίσει ἐνιαύσι- 
οι ἄρχοντες, καθώς αὐτός, πού κι ὁ ἴδιος 
ἔλαβε µέρος, κι ἐπειδή ἔβλεπε τό λαό νά 
παραφουσκώνῃ καὶ νά ἀποθρασύνεται 
µέ τήν ἄφεση τῶν χρεῶν, ἔκαμε καί δεύ- 
τερη βουλή διαλέγοντας ἑκατό ἄνδρες 
ἀπό τήν κάθε φυλή -- τέσσαρες ἦταν οἱ 
φυλές) σαὐτούς ὥρισε νά γνωμµατεύουν 
ἀπό πρίν γιά τά νοµοσχέδια πού θά περ- 
νοῦσαν ἀπό τήν Ἐκκλησία τοῦ δήµου καί 
τίποτα νά µήν ἀφήσουν νά περνάῃ χωρίς 
πρωτήτερα αὐτοί νά τό ἐξετάσουν καί 
νά ποῦνε τή γνώµη τους. Ὅσο γιά τὀν 
Ἄρειο Πάγο, τόν ὥρισε ἐπιτηρητή σέ ὅλα 
καί φρουρό τῆς δικαιοσύνης, γιατί νόµι- 
ζε πώς ἡ πολιτεία ἔχοντας δυό βουλές κι 
ἔτσι µοιάζοντας σάἁ νάχε ἀράξει μέ δύο 
ἄγκυρες, πολύ λιγώτερο θά ἀναταραζό- 
ταν κι ὁ λαός περισσότερο θά ἠρεμοῦσε. 
Οἱ περισσότεροι λοιπόν λένε πώς ὁ Σό- 
λων, καθώς εἴπαμε, ἵδρυσε τή βουλή τοῦ 
Ἀρείου Πάγου”. 
Ἡ βουλή τοῦ Ἀρείου Πάγου ὑπῆρχε βέ- 
βαια ἀπό παλαιοτάτων χρόνων πρό τοῦ 
Σόλωνος. Ἠταν ἀριστοκρατικός θεσμός 
καί ἦταν, µέχρι τή μεταρρύθμιση τῶν Ἐφι- 
άλτη-Περικλῆ τό 462, ὁ ἐπιτηρητής καί ὁ 
φύλακας τῆς Ἀθηναϊκῆς πολιτείας. Μετά 
τή μεταρρύθμιση τοῦ Ἐφιάλτη, ὁ ὁποῖος 
ἀπεψίλωσε τόν Ἄρειο Πάγο σχεδόν ἀπό 
ὅλες τίς ἐξουσίες του, ὁ Ἀθηναϊκός δῆμος 
ἀποβαίνει ὁ μόνος κύριος τῆς πολιτεί- 
ας καί δέν ἔχει κανένα πάνω ἀπό τό κε- 
φάλι του.Ὁ Σόλων πίστευε στήν ὕπαρ- 





3 Πλουτάρχου, Σόλων, εἰσαγωγή, μετάφραση, 
σχόλια Ἀ. Λαζάρου,ἐκδ.Ἰ. Ζαχαρόπουλος, Ἀθή- 
να χ.χ., σελ. 41. 


ξη καί ταυτόχρονη καί συμπληρωματική 
λειτουργία καί τῶν δύο βουλῶν, καί τοῦ 
ἀριστοκρατικοῦ Ἀρείου Πάγου καὶ τῆς 
δημοκρατικῆς βουλῆς τῶν 400. Μάλιστα 
ὁ Κλεισθένης µέ τίς μεταρρυθμίσεις του 
ἐνίσχυσε τή δημοκρατική βουλή καί ὅρι- 
σε νά ἔχει 500 βουλευτές, 50 ἀπό κάθε φυ- 
λή -- οἱ φυλές, ἀντί γιά τέσσερις, ὅρισε ὁ 
Κλεισθένης νά εἶναι δέκα.Ἔτσι βλέπουμε 
ἡ Σολώνεια δημοκρατία νά εἶναι µετριο- 
παθής δημοκρατία καί μεμιγµένη µέ ἀρι- 
στοκρατικά στοιχεῖα. Ἡ Κλεισθένεια δη- 
µοκρατία εἶναι πιό διευρυμένη καί διαθέ- 
τει σέ μεγαλύτερο βαθµό τή συμμετοχή 
τοῦ δήµου διατηρώντας ταυτόχρονα ὁρι- 
σµένα ἀριστοκρατικά στοιχεῖα. Ἡ Περί- 
Κλεια δημοκρατία εἶναι µία ἄκρατη, ριζο- 
σπαστική δημοκρατία, ὅπου τήν ἐξουσία 
ἔχει ὁλοκληρωτικά ὁ δῆμος. Γράφω ἐπι- 
γραμµατικά τά ἀνωτέρω διότι σέκάθεπο- 
λίτευµα πρέπει νά ἐξετάζουμε τόν «βαθ- 
µό» δημοκρατίας. 

Ὁ Θουκυδίδης θεωρεῖ ὡς ἰδανικό πο- 
λίτευµα ὄχι τήν ἄκρατη,ριζοσπαστική δη- 
µοκρατία τοῦ Περικλῆ, ἀλλά τό πολίτευ- 
μα πού ἐπεκράτησε γιά μερικούς μῆνες, 
ἀπό τόν Ἰούνιο ὡς τόν Σεπτέμβριο τοῦ 
411 π.Χ. καί ἦταν μικτῆς ὑφῆς, συνδύα- 
ζε δηλ. ὀλιγαρχικά καί δημοκρατικά στοι- 
χεῖα (μετάφραση Ν.Μ. Σκουτερόπουλου): 

Καί φαίνεται ὅτι ὁ πρῶτος καιρός ἦταν 

µιά περίοδος πού τά πράγματα τῆς Ἀθή- 

νας ἀντιμετωπίστηκαν µέ τόν καλύτερο 
τρόπο, ἐπί τῶν ἡμερῶν µου τουλάχιστον: 
διότι ἔγινε τότε ἕνας συγκερασµός ὁλι- 
γαρχίας καί δημοκρατίας (ξύγκρασις ἐς 
τούς ὀλίγους καί τούς πολλούς), μὲ τόν 
ὁποῖο ἀνορθώθηκε ἡ πόλη ἀπό µιά ἄθλι- 
α κατάσταση στήν ὁποία εἶχε περιπέσει.”ὁ 





3 Θουκυδίδη Ἱστορία, εἰσαγωγή-μετάφραση- 
σημειώσεις Ν.Μ. Σκουτερόπουλου, ἐκδ. Πόλις, 


Ἡ παρακμή τῆς Ἀθηναϊκῆς Δημοκρατίας καί ἡ εὐθύνη τῶν πολιτῶν τής 





Ὁ Θουκυδίδης θεωρεῖλοιπόν ὡς ὀρθή πο- 
λιεία, ὡς ἰδεῶδες πολίτευμα, τήν μεῖξιν 
Ὀλιγαρχίας καί Δημοκρατίας. 
Ὡσαύτως καί ὁ Ἀριστοτέλης θεω- 
ροῦσε ὡς ἰδεώδη πολιτεία, ὄχιτήν ἀμιγῶς 
δημοκρατική, ἀλλά αὐτή πού συνδύα- 
ζε ἀριστοκρατικά καί δημοκρατικά στοι- 
χεῖα.. Ἐπ) αὐτοῦ ὁ Παναγιώτης Δαμά- 
σκος γράφει: 
Ἡ καλύτερη µορφή διακυβέρνησης εἶναι 
τό μικτό ἤ µέσο πολίτευμα, μµεῖγμα ὁλι- 
γαρχίας καί δημοκρατίας, τὸ ὁποῖο ὁ 
Ἀριστοτέλης ἀποκαλεῖ ἁπλῶς πολιτεία”.. 
Ἐπίσης ὁ Γιῶργος Ν. Οἰκονόμου γράφει 
ἐπί τοῦ προκειµένου: 
Ἀπό τά παραπάνω προκύπτει ὅτι ἡ ἀρί- 
στή πολιτεία τῶν βιβλίων 7 και ὃ (τοῦ 
ἀριστοτελικοῦ ἔργου Πολιτικά) οὐδεμία 
σχέση μπορεῖ νά ἔχει µέ τή δημοκρατία, 
καί μάλιστα µέ καμία περίοδο τῆς πραγ- 
µατικῆς ἀθηναϊκῆς δημοκρατίας. Πρό- 
κειται περί μιᾶς ὀλιγαρχίας ἤ «ἀριστο- 
κρατικῆς ὀλιγαρχίας» ὑπό τήν ἄριστοτε- 
λική ἔννοια, δηλαδή περί τῆς πολιτείας 
τῶν ἀρίστων κατἀρετήν"». 
Ὁ Ἀριστοτέλης ἄλλωστε τήν «δήµοκρα- 
τία» θεωρεῖ ὡς παρεκβατικό πολίτευμα 
τῆς «πολιτείας», τοῦ ὀρθοῦ πολιτεύμα- 
τος καί «λαμβάνει τήν δηµοκρατίαν ὡς 
συνώνυµον µέ τήν ὀχλοκρατίαν»/Ώ, Ἐξάλ- 





Ἀθήνα 2011, σελ. 1177. 
37 Ἀριστοτέλη, Πολιτικά 1294 Ρ. 


3 Παναγιώτη Κ. Δαμάσκου, Κοινωνική καί πο- 
λιική φιλοσοφία, ἐκδ. Συµµετρία, Ἀθήνα 2009, 
σελ. 111. 

ΦΤιώργου Ν. Οἰκονόμου, Ἡ Ἀριστοτελική πολι- 
τεία, ἐκδ. Παπαζήση, Ἀθήνα 2008, σελ. 100. 


9 Κωνσταντίνου Γεωργούλη, Ἀριστοτέλης ὁ 
Σταγιρίτης, Ἐκδόσεις Ἱστορικῆς καί Λαογρα- 
φικῆς Ἑταιρείας Χαλκιδικῆς, Θεσσαλονίκη 1962, 
σελ.269. 

λου ὁ Ἀριστοτέλης ἀρνιόταν τήν διά κλή- 
ρου ἀνάδειξη στά ἀξιώματα τῆς πολιτείας 
καί θεωροῦσε ὅτι αὐτά πρέπει νά ἀπονέ- 
µονται µέ κριτήριο τήν ἀξία, τὰ προσόντα 
καί τίς ἱκανότητες τοῦ πολίτη."' 

Γιά τήν ἀντίθεση τοῦ Πλάτωνα στήν 
Αθηναϊκή Δημοκρατία τῆς ἐποχῆς του 
ὅ,τι καί νά λεχθεῖ εἶναι λίγο. Κατά τόν Κ. 
Καστοριάδη ὁ Πλάτων ἦταν ὁρκισμένος 
ἐχθρός τῆς Δημοκρατίας. Ὁ Τεεο οίταιιςς 
λέγει γιά τήν Πολιτεία τοῦ Πλάτωνα: 

Ἡ Πολιτεία, τό πιό φημισμένο πολιτικό 

σύγγραμμα τοῦ Πλάτωνα, τό πιό φηµι- 

σµένο πολιτικό σύγγραμμα ὅλων τῶν 
ἐποχῶν, εἶναι ἕνας ἀφηγηματικός διάλο- 
γος τό θέµα τοῦ ὁποίου εἶναι ἡ δικαιο- 
σύνη...Τό πιό δριμύ κατηγορητήριο πού 
ἐκφράστηκε ποτέ γιά τή δεσπόζουσα 

δημοκρατία, τήν καινοτόμο πολιτεία ἡ 

ὁποία εὐνοεῖ τήν καινοτομία, ἐκφράζε- 

ται στήν Πολιτεία χωρίς νά ὑψωθεῖ µιά 

φωνή πρός ὑπεράσπισή της”. 
Ἀπό τήν ἀδυσώπητη κριτική τοῦ Πλάτω- 
νος στήν Ἀθηναϊκή Δημοκρατία δέν ξε- 
φεύγουν οὔτε οἱ πρωτεργάτες της, ὁ Πε- 
ρικλῆς καί ὁ Θεμιστοκλῆς. Ὁ Πλάτων 
ἀσκεῖ σκληρή κριτική καί στὀν Περικλῆ: 
«Ταυτί γάρ ἔγωγε ἀκούω, Περικλέα πεποι- 
ἠκέναι Ἀθηναίους ἀργούς καί δειλούς καί 
λάλους καί φιλαργύρους, εἰς µισθοφορίαν 
πρῶτον καταστήσαντα». (Γοργίας 515 ϱ): 

Διότι ἐγώ τοὐλάχιστον αὐτό ἀκούω, ὅτι 

δηλαδή ὁ Περικλῆς ἔκαμε τούς Ἀθηναί- 

ους φυγοπόνους καί δειλούς καί Φλυ- 
άρους καί φιλαργύρους, διότι πρῶτος 
εἰσήγαγε τήν πληρωμήν μισθῶν διά τάς 





3 Ἀριστοτέλη, Πολιτικά 1278ᾳ 19-20, 1288α 14- 
15, 1294ᾳ 9-10. 

32ο ῥίταιςς, Ἡ πόλη καί ὁ ἄνθρωπος, µετάφρα- 
ση Γιώργου Μερτίκα, ἐκδόσεις Κουκκίδα, Ἀθή- 
να 2020, σελ. 113-114. 


ΦΩΤΗΣ ΣΧΚΟΙΝΑΣ 





εἰς τήν πόλιν προσφεροµένας ὑπηρεσίας 
ὑπό τῶν πολιτῶν. 
Ἰσχυρίζεται ὁ Πλάτων ὅτι ἔκανε ὁ ΠΠε- 
ρικλῆς τούς Ἀθηναίους ἀργούς (Ξτεμπέ- 
ληδες, ραθύμµους, φυγοπόνους), διότι 
προτιμοῦσαν τήν δικαστικό μισθό ἀπό τά 
κέρδη πού προέρχονταν ἀπό τήν ἐργασί- 
α, ἐπειδή τόν μισθό αὐτό τόν ἐλάμβαναν 
ἀκόπως. Ὡσαύτως ὑποβάλλει σέ σκλη- 
ρή κριτική ἐκτός ἀπό τόν Περικλῆ καί 
τόν Θεμιστοκλῆ καί τόν Κίμωνα (Ιοργίας 
5290-μετάφραση Ἠλία Βαβούρα): 
Ἐγκωμιάζεις ἀνθρώπους οἱ ὁποῖοι ἔχουν 
προσφέρει στοὺς πολῖτες τῶν Ἀθηνῶν 
τροφές, ἐμφυσώντας τους τήν εὐχαρί- 
στηση μέ ὅσα ἐπιθυμοῦσαν καί οἱ ἴδιοι 
οἱ πολῖτες ἰσχυρίζονται ὅτι αὐτοί ἔχουν 
καταστήσει μµεγαλοπρεπῆ τήν πόλη. 
Ὅτι ἡ πόλη ἔχει νοσηρά διογκωθεῖ καί 
εἶναι ὑποδόρια διεφθαρµένη, ἐξ αἴτί- 
ας ἐκείνων τῶν παλαιῶν πολιτικῶν, δέν 
τό ἀντιλαμβάνονται. Γιατί ἐκεῖνοι χωρίς 
σωφροσύνη καί δικαιοσύνη ἔχουν γεμί- 
σει τήν πόλη µέ λιμάνια, ναυστάθµους, 
τείχη, φόρους καί ἀνάλογες Φφλυαρίες. 
ὅταν λοιπόν ἐπέλθει ἡ ἐκδήλωση τῆς 
ἀσθένειας, θά κατηγορήσουν τούς τότε 
παρευρισκοµένους συμβούλους, ἐνῶ τόν 
Θεμιστοκλῆ βέβαια καί τὀν Κίμωνα καί 
τόν Περικλῆ, τοὺς πραγματικούς ὑπαιτί- 
ους τῶν κακῶν, θά τούς ἐγκωμιάσουν. 
Ἐκ τῶν ἀνωτέρω μποροῦμε βάσιμα νά συ- 
µπεράνουμµε ὅτι ἡ πλειονότητα τῶν δια- 
νοητῶν τῆς ἀρχαιότητος δέν ἐμπιστευό- 





3 Πλάτωνος, Ιοργίας, εἰσαγωγή, μετάφραση, 
σχόλια Στ. Τζουµελέας, ἐκδ. 1. Ζαχαρόπουλος, 
Ἀθήνα χ.χ., σσ. 229-231 

Ἅ Πλάτωνος, Ιοργίας, πρόλογος Τερέζα Πεντζο- 
πούλου-Βαλαλᾶ, εἰσαγωγή, μετάφραση, σχόλια 
Ἠλίας Βαβούρας, ἐκδόσεις Ζῆτρος, Θεσσαλονί- 
κη 2008, σελ. 665 

ταν τήν ἄκρατη-ριζοσπαστική Περίκλεια 
δημοκρατία. Θεωροῦσε ὡς ἰδεῶδες πολί- 
τευµα αὐτό πού συγκροτεῖται ἀπό δηµο- 
κρατικά καί ἀριστοκρατικά στοιχεῖα. 
Εἶναι χαρακτηριστικό ὅτι, ὅπως σηµει- 
ώνει ἡ ΟΙαμάε Μοςςό, δέν ὑπάρχει θεωρη- 
τικό κείµενο ὑπέρ τῆς Ἀθηναϊκῆς Δημο- 
κρατίας κατά τήν κλασσική ἀρχαιότη- 
τα - ἐξαίρεση ἀποτελεῖ κατά τήν γνώµη 
µου ὁ Ἐπιτάφιος τοῦ Περικλῆ-Θουκυδί- 
δη. Οἱ φιλόσοφοι κατεδίκαζαν τήν δη- 
µοκρατία. Δέν ὑπῆρξε ποτέ στήν Ἀθή- 
να θεωρητική ὑποστήριξη τῆς δηµοκρα- 
τίας καί τῆς νομιµότητάς της. Ὁμοίως 
καί ὁ Μοςες ΕΙΠΙΕΥ γράφει ὅτι οἱ διανο- 
ούμενοι ἀπεδοκίμαζαν τήν δημοκρατία 
καί ὅτι στήν ἀρχαιότητα καί µέχρι τὀν 18 
αἰῶνα ὁ ὄρος «δημοκρατία» ἦταν άρνητι- 
κά φορτισμένος.” Οἱ φιλόσοφοι, οἱ τρα- 
γικοί ποιητές, οἱ ἱστορικοί καί οἱ ρήτορες 
ἦσαν ἐπιφυλακτικοί ἕως ἀρνητικοί ἕνα- 
ντι τῆς ἄκρατης, ριζοσπαστικῆς Ἀθηνα- 
ϊκῆς Δημοκρατίας. Κατά τήν ]αᾳμε[ίπε Ώε 
Εοπι!!γ οἱ Ἀθηναῖοι στοχαστές ἔχοντας 
ἐμπειρία τῶν ἐγγενῶν ἀδυναμιῶν τῆς δη- 
µοκρατίας (ὅπως εἶναι ἐπί παραδείγματι ἡ 
δηµαγωγία) ὁραματίσθηκαν μορφές δια- 
κυβέρνησης πού ἀφήνουν λιγώτερα περι- 
θώρια στό λάθος καί τίς ἀκρότητες. 
Μποροῦμε βάσιμα νά ποῦμε ὅτι ἐξάπα- 





35 Οαμάο Μοςςό, Μικρή ἱστορία τῆς Ἀθηναϊκῆς 
δημοκρατίας καί ἡ πρόσληψή της στούς αἰῶνες, 
μετάφραση Σώτη Ἰρανταφύλλου,ἐκδ. Πατάκη, 
Ἀθήνα 2015, σελ. 30 

16 0]αιάε Μοςςέό, ὅπ., σσ.Ι187-188 

5 Μ.Ι. ΕΙΠΙΕΥ, Ἡ ἀρχαία καί σύγχρονή Δήμο- 
κρατία, μετάφραση Θεόφιλος Βανδῶρος, ἐκδ. 
Εὐρύαλος, Ἀθήνα 1989, σσ. 72-74 

35 Ἰαᾳιε]ίπε Ώο Εοππ1]γ, Πόσο ἐπίκαιρη εἶναι ἡ 
ἀθηναϊκή δγµοκρατία σήµερα», ἑλληνικό κείµενο 
τῆς Ἑλένης Οἰκονόμου, ἐκδ.Ἑρμῆς 2009, σελ. 32 


Ἡ παρακμή τῆς Ἀθηναϊκῆς Δημοκρατίας καί ἡ εὐθύνη τῶν πολιτῶν τής 





ντος οἱ εὐθύνες τῶν πολιτῶν εἶναι ἄπαρα- 
µείωτες καί κρισιµώτατες στίς δηµοκρα- 
τικές κοινωνίες. Οἱ παγίδες τῆς ἀμετρί- 
ας καί τοῦ ἀλόγου ἐλλοχεύουν πάντοτε 
στήν πορεία τῆς δημοκρατίας. Τό μέτρο, ὁ 
λόγος, ὁ αὐτοπεριορισμός καί ἡ εὐβουλί- 
α εἶναι 5ἱπο 4ὖα ΠΟΠ ὅροι τῆς ὁμαλῆς καί 
εὕρυθμης λειτουργίας τοῦ δημοκρατικοῦ 
πολιτεύματος. Ὁ Κορνήλιος Καστοριάδης 
γράφει χαρακτηριστικά: 
Ἡ αὐτονομία δέν εἶναι δυνατή παρά ἄν 
ἡ κοινωνία ἀναγνωρίζει ὅτι εἶναι ἡ πηγή 
τῶν νορμῶν τῆς. Κατά συνέπεια, ἡ κοι- 
νωνία δέν μπορεῖ νά ἀποφύγει αὐτό τό 
ἐρώτημα: Πιατί αὐτή ἡ νόρμα κι ὄχι ἐκεί- 
νη ἡ ἄλλη... Δέν μπορεῖ ἐπίσης νά ἀπο- 
φύγει τό ἐρώτημα τῶν ὁρίων τῶν πράξε- 
ών της. δέ µιά δημοκρατία ὁ λαός μπορεῖ 
νά κάνει ὁτιδήποτε -- καί ὀφείλει νά ξέρει 
ὅτι δέν πρέπει νά κάνει ὁτιδήποτε. Ἡ δη- 
µοκρατία εἶναι τό καθεστώς τοῦ αὐτοπε- 
ριορισμοῦ: εἶναι συνεπῶς ἐπίσης τό κα- 
θεστώς τοῦ ἱστορικοῦ ρίσκου -- ἄλλος 
τρόπος νά ποῦμε ὅτι εἶναι τό καθεστώς 
τῆς ἐλευθερίας -- καί ἕνα καθεστώς τρα- 
γικό. Ἡ μοίρα τῆς ἀθηναϊκῆς δηµοκρα- 
τίας δείχνει αὐτό τό πράγμα. Ἡ πτώ- 
ση τῆς Ἀθήνας -- ἡ ἧττα της στόν Πε- 
λοποννησιακό πόλεμο -- ἦταν ἀποτέλε- 
σµα τῆς ὕβρεως τῶν Ἀθηναίων. Τώρα ἡ 
ὕβρις δέν ὑποθέτει ἁπλῶς τήν ἐλευθε- 
ρία: ὑποθέτει ἐπίσης τήν ἀπουσία πάγι- 
ων νορμῶν, τήν θεμελιώδη ἀβεβαιότητα 
τῶν ἔσχατων σημασιῶν γιά τίς πράξεις 
μας.(Ἡ χριστιανική ἁμαρτία εἶναι, φυσι- 
κά µιά ἔννοια ἑτερονομίας).Η παραβία- 
ση τοῦ νόµου δέν εἶναι ὕβρις, εἶναι ἕνα 
ὁρισμένο καί περιορισμένο παράπτωμα. 
Ἡ ὕβρις ὑπάρχει ὅταν ὁ αὐτοπεριορισμός 
εἶναι ἡ µόνη νόρμα, ὅταν παραβιάζονται 
ὅρια πού δέν ἦταν πουθενά ὁρισμένα.- 





Ὁ Κορνηλίου Καστοριάδη, Χῶροι τοῦ ἀνθρώπου, 

Ὁμοίως καί ὁ καθηγητής Κυριάκος Κα- 
τσιµάνης στὀ περισπούδαστο ἔργο του 
Πρακτική φιλοσοφία καί πολιτικὀ ἦθος 
τοῦ Σωκράτη γράφει: 
Ἡ ἀκατάσχετη ὁρμή γιά ἐλευθερία κα- 
τέστρεψε τελικά τή δημοκρατία καί µα- 
ζί μαὐτήν τήν Ἀθήνα. Ἐπιμένοντας νά 
αὐτοκαθορίζονται σέ βαθµό πού νά µήν 
ἀνέχονται κανέναν περιορισμό, ἔστω 
καί ἄν αὐτός ἀπέρρεε ἀπό τοὺς νόμους 
τῆς πολιτείας, οἱ Ἀθηναῖοι ὑπονόμευ- 
σαν τό πάτριο πολίτευμα καί δέν µπο- 
ροῦσαν νά ἐφαρμόσουν µιά συνεπή καί 
ἀποτελεσματική ἐξωτερική πολιτική... 
Ἔτσι τό ὑψηλό ἰδεῶδες τῆς ἐλευθερίας 
πού ἔκανε τόν Ἀθηναῖο -- καί κατἐπέ- 
κταση τόν Ἕλληνα -- ἱκανό νά ὀργανώ- 
σει πρῶτος αὐτός τόν πολιτικό βίο “μετά 
λόγου” ἦταν μοιραῖο νά κλείνει µέσα του 
τό σπέρµα τῆς κρίσης καί τῆς τελικῆς 
φθορᾶς. Ἡ ἐλευθερία καί ἡ δημοκρατία 
θεμελιώνονται στήν ἔννοια τοῦ μέτρου. 
Καί εἶναι εἰρωνεία τῆς ἱστορίας τό ὅτι 
ὁ λαός πού συνέλαβε αὐτή τήν ἔννοια 
καί τήν εἶδε ὡς ὑπέρτατη ἔκφραση τῶν 
πνευματικῶν του κατακτήσεων δέ στά- 
θηκε ἱκανός νά τή µετουσιώσει γιά πολύ 
καιρό σέ πολιτική πράξη. 
Οἱ Ῥωμαῖοι µέ τό πρακτικό καί βαθιά συ- 
ντηρητικὀ πνεῦμα πού τούς διέκρινε 
οὐδέποτε ἐγκαθίδρυσαν ἄκρατη, ριζο- 
σπαστική δημοκρατία Ἀθηναϊκοῦ τύπου. 
Τό Ρωμαϊκό πολίτευμα, ἡ τες ραῦ]σα, στό 
ὁποῖο κατά τόν Πολύβιο ὀφειλόταν πρω- 
τίστως καί κυρίως τό ρωμαϊκό μεγαλεῖο 
καί ἡ ρωμαϊκή κοσµοκρατορία, ἦταν τρι- 





μετάφραση Ζήση Σαρίκα, ΎΨιλον/ βιβλία, Ἀθή- 
να 1995, σελ. 198-199). 

Ὦ Κυριάκου Σ. Κατσιµάνη, Πρακτική φιλοσοφία 
καί πολιτικό ἦθος τοῦ Σωκράτη, ἐκδ. Ἐπικαιρό- 
τητα, Ἀθήνα 1981, σελ. 39. 


ΦΩΤΗΣ ΣΧΚΟΙΝΑΣ 





µερές: οἱ δύο ὕπατοι, ἡ Σύγκλητος καί ὁ 
λαός (ρορι]ας). Μέ τόν θεσμό τῶν ὑπά- 
των, στούς ὁποίους προσιδίαζε ἡ ἀἱρηίίας 
(Ξἀξία) εἶχετά πλεονεκτήματα τῆς µοναρ- 
χίας, µέ τήν Σύγκλητο, στήν ὁποία προσι- 
δίαζε ἡ αιείογίίας (Ξκῦρος) ἀντλοῦσε τά 
πλεονεκτήματα τῆς ἀριστοκρατίας, καί µέ 
τόν λαό (ρορι/α»), στόν ὁποῖο προσιδία- 
ζε ἡ Ηδεγίας (Ξἐλευθερία), προσεκτᾶτο τά 
πλεονεκτήματα τῆς δημοκρατίας". Ἔτσι 
σ᾿ αὐτό τό “μικτό πολίτευμα” τά τρία µέ- 
ρη ἀλληλοεπικαλύπτονταν ὀργανικά καί 
ἀλληλοσυμπληρώνονταν ἁρμονικά ἀκό- 
µη δέ καί ἀλληλοπεριορίζονταν δραστικά 
εἰς τρόπον ὥστε κανένα δέν μποροῦσε νά 
ὑπερισχύσει καὶ νά κατισχύσει πάνω στ᾽ 
ἄλλα δύο. Διετηρεῖτο µία λεπτή ἰσορροπί- 
α δυνάµεων, ἐφόσον κάθε µέρος ἐξηρτᾶτο 
ἀπό τά ἄλλα δύο, γιά τήν ἐπιτυχῆ ἐκτέλε- 
ση τῶν λειτουργιῶν του."Ἔτσι ἡ Ηβεγίας 
τοῦ λαοῦ, οὐδέποτε ὑπερέβαλε καί ἐξου- 
δετέρωσε τήν ἀϊρηίίας τῶν ὑπάτων ἤ τήν 
αιείοπίας τῆς Συγκλήτου. Σηµειωθήτω 
ἐπί πλέον ὅτι τά ἀξιώματα τῆς πολιτείας 
στή Ρώμη δέν ἦσαν κληρωτά, ὅπως ἦσαν 
κατά 9500 στήν Ἀθήνα, ἀλλά αἱρετά. 

Ἄς λεχθεῖ ἀκόμη ὅτι ὁ Πολύβιος, ὁ µε- 
γάλος ἱστορικός καί θεωρητικός τοῦ ρω- 
μαϊκοῦ πολιτεύματος, ἀσκεῖ δριμεῖα κρι- 
τική στό ἀθηναϊκό πολίτευμα. Καταλογί- 
ζει στό ἀθηναϊκό πολίτευμα ἄστατη φύ- 
ση, ἀκυβερνησία, διχόνοια καί διχοστασί- 
α τῶν πολιτῶν: 

Ἀνάλογη πρέπει νά εἶναι ἡ κρίση µας καί 

γιά τό πολίτευμα τῶν Ἀθηναίων, γιατί 





5 Πολυβίου, Ἱστορίαι, βιβλ. ΣΤ’, 11 κ.ὲξ. 
α]απεί ΟοΙειηπιαῃ, Ἡ ἱστορία τῆς πολιτικῆς σκέ- 
ψής, µετφρ. Γιώργου Ε. Χρηστίδη, ἐκδ. Κριτική, 
Ἀθήνα 2004, σελ. 461. Ἐπίσης βλ. Α.Οτοϊσεί, Οἱ 
ἀρχαῖες Δημοκρατίες, µετφρ. Ἀ. Πάγκαλου, ἐκδ. 
Μορφές, Ἀθήνα χ.χ., σελ. 237-238. 

καί οἱ Ἀθηναῖοι πολλές φορές ἴσως βρέ- 
θηκαν σέ ἀκμή - ἔλαμψαν πάρα πολύ 
χάρη στίς ἱκανότητες τοῦ Θεμιστοκλῆ 
- ἀλλά γρήγορα βρέθηκαν στήν ἄλλη 
ἄκρη, γιατί ἡ φύση τοῦ πολιτεύὐματός 
τους ἦταν ἄστατη. Γιατί πάντοτε ὁ λα- 
ὁς τῶν Ἀθηνῶν εἶναι σάν τά ἀκυβέρ- 
νητα σκάφη. Ὅταν δηλαδή οἱ ἐπιβάτες 
τῶν καραβιῶν ἀπό φόβο γιά τό ἀνοιχτό 
πέλαγος ἤ τήν καταιγίδα πού τούς κυ- 
Κλώνει ἀποφασίζουν ὁλόψυχα νά συµ- 
φρονοῦν καί νά ὑπακούουν στόν κυβερ- 
νήτη, ὅλα πᾶνε πολύ καλά. Ὅταν ὅμως, 
ζεθαρρεύοντας, ἀρχίσουν νά περιφρο- 
νοῦν τούς ἀξιωματικούς τοῦ καραβιοῦ 
καί νά διχονοοῦν, γιατί δέν ἔχουν ὅλοι 
πιά τήν ἴδια γνώµη, τότελοιπὀν, ἐπειδή 
οἱ µισοί θέλουν νά συνεχιστεῖ τό ταξίδι, 
ἐνῶ οἱ ἄλλοι βιάζουν τόν κυβερνήτη νά 
πιάσει στεριά, καί σηκώνουν οἱ ἀπ᾿ ἐδῶ 
τά πανιά, ἐνῶ οἱ ἀπό κεῖ τούς ἐμποδί- 
ζουν καί φωνάζουν νά τά κατεβάσουν, 
τό θέαµα τῆς διχόνοιας καί διχοστασίας 
ἀνάμεσά τους εἶναι ἄθλιο γιά τούς ἔξω 
παρατηρητές, καί κινδυνεύουν ὅσοι τα- 
ξιδεύουν. Γιά τοῦτο, ἐνῶ γλίτωσαν ἀπό 
τίς μεγαλύτερες θάλασσες καί τίς φο- 
βερότερες τρικυµίες ναυαγοῦν στά λι- 
µάνια, δίπλα στή στεριά. Αὐτό ἀκριβῶς 
ἔχει συμβεῖ πάρα πολλές φορές µέ τήν 
Ἀθηναϊκή πολιτεία. Ἐνῶ ἀπομάκρυ- 
νε ἐντελῶς ἀρκετές φορές µέγιστους 
καί φοβερότατους κινδύνους, χάρη στή 
γενναιότητα τοῦ λαοῦ καί τῶν ἀρχό- 
ντων, στὀν καιρό τῆς ἀσφάλειας καί τῆς 
ἡσυχίας ἀπρόσεχτα καί ἀδικαιολόγητα 
ἀστοχεῖ. Λοιπόν δέν χρειάζεται νά γίνει 
περισσότερος λόγος γιά τό πολίτευμα 
τῆς Ἀθήνας καί τῆς Θήβας, ἀφοῦ στίς 
πόλεις αὐτές ὁ ὄχλος τά διευθύνει ὅλα 
σύμφωνα µέ τίς ἐπιθυμίες του, οἱ Άθη- 
ναῖοι φοβερά ὀξεῖς καί πικροί, οἱ Θη- 
βαῖοι µεγαλωμένοι µέσα στή βία καί τά 


Ἡ παρακμή τῆς Ἀθηναϊκῆς Δημοκρατίας καί ἡ εὐθύνη τῶν πολιτῶν τής 





πάθη.Ὀ 
Ὅμως καί ἡ σύγχρονη πολιτική φιλοσοφία 
ἔχει συναισθανθεῖ τήν ἐκ τῶν ὧν οὐκ ἄνευ 
σηµασία τῆς πολιτικῆς ἀρετῆς τῶν πο- 
λιτῶν καί ἔχει ἐπιδοθεῖ µέ ἰδιαίτερη προ- 
σπάθεια στή συγκρότηση θεωριῶν γιά 
τήν ἰδιότητα τοῦ πολίτη (οἰζεηςΠίρ)."’ 
Ἀρκετοί σύγχρονοι πολιτικοί φιλόσο- 
φοι, ἰδιαίτερα ἀπό τήν δεκαετία τοῦ ᾿90 
καὶ µετά, ἔχουν ἐπισημάνει τό γεγονός 
ὅτι ἡ εὔρυθμη λειτουργία τῶν συγχρόνων 
δημοκρατιῶν δέν ἐξαρτᾶται µόνο ἀπό 
τό ἀντικειμενικό θεσμικό πλαίσιό τους, 
ἀλλά καί ἀπό τήν ἰδιαίτερη ψυχική ὑφή 
καί ποιότητα τῆς προσωπικότητας τῶν 
πολιτῶν τους. ΤΙ᾽ αὐτό καί ἔχουν ἀναπτυ- 
χθεῖ ὁλόκληρες θεωρίες γιά τήν ἰδιότη- 
τα τοῦ πολίτη καί τίς ἀρετές πού πρέπει 
νά κοσμοῦν τήν δημοκρατική προσωπι- 
κὀτητά του. Ἐπί παραδείγματι ὁ η απι 
(ααἰίοη θεωρεῖ ὅτι: 
Ὁ δημοκρατικός πολίτης πρέπει νά ἔχει 
τέσσερις τύπους πολιτειακῶν ἀρετῶν: α) 
γενικές ἀρετές: θάρρος. ὑπακοή στοὺς 
νόμους. ἀφοσίωση: β) κοινωνικές ἀρε- 
τές: ἀνεξαρτησία καί εὐρύτητα πνεύμα- 
τος: Υ) οἰκονομικές ἀρετές: ἠθική ἐργα- 
τικότητας. ἱκανότητα καθυστερήσεως 
τῆς προσωπικῆς ἀπόλαυσης καὶ προ- 
σαρµοστικότητα στήν οἰκονομική καί 
τεχνολογική ἀλλαγή: ὃ) πολιτικές ἀρε- 
τές: ἱκανότητα νά διακρίνει καί νά σέβε- 
ται τά δικαιώµατα τῶν ἄλλων. προθυμία 
νά ἀπαιτεῖ µόνο αὐτό, γιά τό ὁποῖο ὑπάρ- 
χει δυνατότητα νά τοῦ δοθεῖ. ἱκανότητα 





3 Πολυβίου, Ἱστορία ἕκτη, 44, μετάφραση Ν.Δ. 
Ἱριανταφυλλόπουλου, ἐκδ. Στιγμή, Ἀθήνα 2000, 
σελ. 44-45. 


3 Βλ.ΥΝΗ ΚγΥπι]ίσΚκα, Ἡ πολιτική φιλοσοφία τῆς 

ἀξιολογήσεως τῶν ἐπιδόσεων ὅσων κα- 
τέχουν ἀξιώματα καί προθυµία συµµε- 
τοχῆς στόν δημόσιο διάλογο.” 
Τό χαρακτηριστικό στήν ὅλη συζήτηση γιά 
τήν ἰδιότητα τοῦ πολίτη καἰτή βαρύνουσα 
σημασία της εἶναι ὅτι ἐπ᾽ αὐτοῦ συµφω- 
νοῦν τόσο οἱ φιλελεύθεροι (Ηδεγίατίαης) 
ὅσο καί οἱ κοινοτιστές ἤ καλύτερα κοι- 
νωνιοκράτες (οοπιπιαπ/{αΓίαΠ9) καί µάλι- 
στα ἀποτελεῖ τόν συνδετικό κρῖκο µετα- 
ξύ των.ὸό 
Γράφοντας τά ἀνωτέρω γιά τήν δη- 
µοκρατία τῆς κλασσικῆς Ἀθήνας οὐδό- 
λως ἀποσκοπῶ στήν ἄρνηση καί ἀποδο- 
κιµασία τῆς Δημοκρατίας ὡς πολιτεύµα- 
τος. Τοὐναντίον. Θέλω νά ἐπισημάνω ὅτι 
ἡ Δημοκρατία εἶναι ἕνα αἰσιόδοξο ἀλλά 
ἀπαιτητικό καί εὐπαθές πολίτευμα. Στη- 
ρίζεται στήν πίστη της στὀν Ἄνθρωπο 
ὡς ἔλλογο ὄν καί στίς δυνατότητές του. 
Προύποθέτει τήν ἀρτιότητα καί ἀκεραι- 
ότητα τῶν πνευματικῶν καί ἠθικῶν λει- 
τουργιῶν του. Ὅπως γράφει καί ὁ καθη- 
γητής Κυριάκος Κατσιµάνης: 
Ἡ ἐπιβίωση τῆς δημοκρατίας δέν εἶναι 
µόνο ζήτημα νομοθετικών ρυθµίσεων 
καί πολιτειακῶν δομῶν ἀλλά ταυτόγ- 
χρονα κάτι βαθύτερο: εἶναι ζήτημα εἰλι- 
κρινοῦς ἀγάπης γιά τόν ἄνθρωπο καί συ- 
νεποῦς προσήλωσης στίς ἠθικές ἀξίες 
πού τόν προάγουν.’ 





ΞΥΝΗ ΚΥπι]σκα, ὅπ., σελ. 406. 
ΣΥΝΙΗ ΚΥπι]σκα, ὅπ., σελ. 401. 


Ἡ Κυριάκου Σ. Κατσιµάνη, ὅ.π., σελ. 9. 


